2019 йилнинг 11 ва 12 март кунлари вилоятимизда ўтказилган нуфузли анжуман эзгу ташаббусларни рўёбга чиқаришда мақсадлар муштарак эканлигини намоён этди\nЁшлик нимаси билан завқли, – деган савол жавобини қалби бир олам орзуларга ҳамроҳ навқирон авлод “Ҳаётда ҳали ҳаммаси олдинда”, деган покиза ва беғубор туйғу билан яшаши орқали изоҳлашади. Бу борада ёшликни шоирона ташбеҳлар билан улуғловчи илҳомбахш мисралар ҳам истаганча топилади, аслида.\nҲазрат Навоий ёшликни умр фаслининг гули ва навбаҳорига қиёслайди. Ёшлик худди муҳаббат сингари, ҳар бир қалб уни янгилайди. Ўзбек ва жаҳон адабиётида ёшликка гўзал таъриф берувчи кўплаб фикрларни келтириш мумкин. Зеро, ёшликка шеърлар, шоирона ўхшатишлар жуда ҳам ярашиқлидир.\nШу йилнинг 11 ва 12 март кунлари вилоятимиз мезбонлигида “Келажакни терроризмсиз қурамиз!” шиори остидаги халқаро ёшлар фестивали навқирон авлоднинг дарёлар, денгизлар ва уммонларни кечгулик қудратини намоён этди. Икки кун мобайнида Фарғона кўчалари ва кошоналарини тўлдириб юзма-юз мулоқотлар, баҳс-мунозаралар, спорт мусобақалари ўтказган, ўзбекона манзират ва меҳмондўстликдан яйраган, байрам дастурлари орқали ўйнаб-кулган ёшлар дунёга янгича ва тийрак нигоҳ билан боқишга интилаётган минтақамизнинг янги тимсолидай туюлди. Ҳақиқатдан ҳам шу қоракўз дилбандларимиз бизнинг келажагимиз – ишонгувчи боғимиз, суянгувчи тоғимиздир!\nДунёда терроризм таҳдидлари айниқса, сўнгги йилларда кучайиб бораётгани уларга қарши асосан куч ишлатиш йўли билан курашиш усули ўзини оқламаётганидан далолат беради,-деди жумладан давлатимиз раҳбари. – Шу муносабат билан одамлар, биринчи навбатда, ёшларнинг онгу тафаккурини маърифат асосида шакллантириш ва тарбиялаш энг муҳим вазифадир. Бизнинг асосий вазифамиз – ёшларнинг ўз салоҳиятини намоён қилиши учун зарур шароитлар яратиш, зўравонлик ғояси “вируси” тарқалишининг олдини олишдир.\nТаъкидлаш жоизки, Президентимизнинг бу каби эзгу ташаббуслари ва амалий саъй-ҳаракатлари Марказий Осиёда, бутун дунёда кенг қулоч ёзиб, халқлар ўртасида ўзаро ахил-иноқлик, яхши қўшничилик, дўст ва қардошлик муносабатлари тобора ривожланишини таъминлаяпти. Ўзбекистон Республикаси Президенти Шавкат Мирзиёев ташаббуси билан БМТ томонидан қабул қилинган “Маърифат ва диний бағрикенглик” резолюцияси эзгу ғояларига ҳамоҳанг тарзда ташкил этилган фестиваль мазкур йўналишдаги амалий ишлар кўламини сифат жиҳатдан янги босқичга кўтаришга қаратилгани билан ҳам муҳим аҳамиятга эга.\nЎз навбатида фестивални ўтказишдан кўзланган мақсад 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясининг бешинчи йўналишида илгари сурилган хавфсизлик, миллатлараро тотувлик ва диний бағрикенгликни таъминлаш борасида чуқур ўйланган ташқи сиёсат тамойилларига ҳамоҳангдир.\nВилоятимизга ташриф буюрган меҳмонлар Бешариқ, Фарғона тумани ҳамда қўшни Андижон вилояти чегара масканларида ўзбекона удумга кўра меҳмондўстлик билан кутиб олинди. Фарғона шаҳрига қадар фестиваль қатнашчиларини ёшлар, кенг жамоатчилик вакиллари автомагистраль йўллари бўйида самимий меҳр, табассум билан кузатиб қолдилар.\nЎзбекистон ёшлар иттифоқи марказий кенгаши раисининг биринчи ўринбосари Алишер Саъдуллаев ва бошқалар Марказий Осиё ва минтақага қўшни мамлакатлар ҳукуматлари ҳамда ёшлар ташкилотлари ўртасида йўлга қўйилган ҳар томонлама дўстона, ишончли муносабатлар ҳамкорликнинг янги истиқболини таъминлашда алоҳида аҳамиятга эга бўлаётганини таъкидладилар.\nТадбирда Тожикистон, Қирғизистон ҳамда водий вилоятлари вакиллари ҳам сўзга чиқиб, жаҳолатга қарши – маърифат билан курашишни устувор мақсад сифатида белгилаб олган ёшларни диний экстремизм ва терроризм сингари турли иллатлар эзгу ниятлар йўлидан асло тўхтатиб қололмаслигини айтиб ўтдилар.\n Ўзбекистонга қадам қўяр эканмиз, бунёдкорлик ишлари ва обод масканлардан кўнглимиз жуда ёришиб кетди,-дейди Қирғизистон делегацияси аъзоси, Қирғизистон халқ артисти Гулшайир Саддибаққасова. – Бундай жаннатмакон диёрда яшаган навқирон авлоднинг қалбида ватанпарварлик туйғулари жўш уриши аниқ. Тинчлик-осойишталик ҳукмрон мамлакатдагина илдам ривожланиш бўлади. Бу каби фестиваллар эса ёшларни бирлаштиради. Бугуннинг ёшлари бирлашганда уларнинг қалбини ҳеч қандай ёвуз ниятли кимсалар забт эта олмайди.\nИкки давлат ўртасидаги кўп асрлик дўстлик, анъанавий яхши қўшнилик, ўзаро ҳурмат ва ишонч тамойилларига асосланган муносабатларнинг бугунги янги босқичи халқларимиз манфаати йўлида мустаҳкамланиб бормоқда, – дейди Тожикистоннинг Сўғд вилоятидан ташриф буюрган Носиржон Насимзода. – Биз ёшлар ҳам ўзаро дўстлик алоқаларини боғлаб, билим ва салоҳиятимиз, маънавий кучимизни бирлаштирамиз. Фарғонада ўнлаб ўзбек ёшлари билан самимий мулоқотга киришишга улгурдим. Уларнинг меҳмондўстлиги, ҳурмати, очиқчеҳралиги ҳавасимни келтирди. Халқаро фестивалда ташкил қилинган спорт мусобақасида биргаликда футбол ўйнадик. Ишонаманки, бундан буён ҳам бу каби баҳсларимизда доимо дўстлик ғалаба қозонади.\nМамлакатимизда янги авлод орзуларини тўлиқ рўёбга чиқариши учун барча шароитлар яратилган,-дейди у биз билан суҳбатда. – Бунинг учун ўз имкониятларимизни тўла ҳис қилишимиз, интилишимиз, куч ва маҳоратимиздан тўғри фойдалана билишимиз, соғлом турмуш тарзига риоя қилишимиз керак. Шунда имкониятларимиз янада ошади, мамлакатимиз келажаги учун сидқидилдан хизмат қилган бўламиз.\n– Ўзбек ва қирғиз халқлари азалдан бир дарёдан сув ичиб, яқин дўст ҳамда қўшни сифатида яшаб келган. Тарихимиз, маданий ва диний қадриятларимиз, анъанаю урф-одатларимиз муштарак, – дейди Қирғизистон Республикасининг Ош вилоятидан келган ҳунарманд Сара Орозбекова. – Бугун бизни катта бир шодиёна билан қарши олишди. Ҳар бир соҳада дўстлик ришталарининг мустаҳкамаланиб бораётгани, албатта, тинчликни қадрлашга ундайди. Зеро, тинчлик бугунги долғали замонда ҳар бир халқ учун қадрли тушунчадир.\nБу мусобақада дўстлик ғалаба қозонди,-дейди Тожикистоннинг Хўжанд шаҳридан ташриф буюрган спорт устаси Мунир Баҳодирхўжаев. – Замонавий теннис кортига жуда ҳам ҳавасим келди. Фарғонада кўплаб дўстлар орттирганимдан беҳад мамнунман.\nНеъматларнинг энг ширини тинчлик саналади, -дейди тожикистонлик Гуласал Пўлатова. - Тинчликка шукроналик эса қилаётган ишларимизда яққол намоён бўлмоғи лозим. Ватанни терроризм ва экстремизм хавфидан ҳимоя қилиш орқали тинчликни таъминлай оламиз. Тинчлик-осойишталик бўлсагина бу каби фестиваллар, байрамлар бардавом бўлаверади.\nКонцерт дастурида вилоятимизнинг машҳур санъаткорлари, пойтахтдан ва қўшни республикалардан ташриф буюрган эстрада юлдузлари ижросида янграган ҳар бир таронада Ватан, халқ, тинчлик, дўстлик туйғулари тараннум этилди. Ўзбек, қирғиз, тожик тилларида жаранг сочган ҳар уч мамлакат қўшиқчиларининг хонишлари ёшларга аъло кайфият улашди.\n -Биз ёшлар азиз ва мўътабар халқимизни ишонтириб айтамизки, ўзимизнинг бор куч-ғайратимиз, билимимиз, иқтидоримизу салоҳиятимизни Ватанимизнинг келажаги, унинг хавфсизлиги, барқарорлиги, тараққиёти йўлида сарфлашга, терроризм ва экстремизм каби иллатларга қарши астойдил курашишга ваъда берамиз ҳамда барча тенгдошларимизни ўз Ватанлари, халқининг содиқ ўғил-қизлари бўлишга чақирамиз! –дейди фестиваль иштирокчи, фаол ёшлардан бири Лочинбек Мирзаодилов.\nТадбирда Фарғона вилояти ички ишлар бошқармаси тезкор вазифаларни бажарувчи сафарбарлик отряди ходимларининг кўргазмали чиқишлари барчада катта таассурот қолдирди.\nМарғилон шаҳридаги Эркин Воҳидов номли истироҳат боғида ташкил этилган миллий ҳунармандчилик кўргазмаси меҳмонларнинг миллий маданиятимиз ҳақидаги тасаввурларини янада бойитди. Ардоқли шоиримиз ҳаёти ва ижодий фаолияти ҳақида ҳикоя қилувчи музейда қатнашчилар Ўзбекистон Қаҳрамонининг китоблари, фотосуратлар билан танишдилар. Фестиваль иштирокчилари боғ ҳудудидаги Эркин Воҳидов номли она тили-адабиёти ва хорижий тилларга ихтисослашган мактаб-интернатида ҳам бўлдилар.\n— Фарғона Ўзбекистоннинг ўзига хос ва бетакрор шаҳри ҳисобланади, – дейди қирғизистонлик Кудайберди уулу Жоомарт. – Бу дурдона шаҳар ҳақида кўп эшитгандим. Бу ерга келиш, тенгдошларим билан суҳбатлашиш ниятида эдим. Бугун нафақат шаҳарнинг гўзал ва сўлим табиатидан баҳраманд бўлдим, шу билан бирга ўзбек адабиёти ва санъатида етакчи ўрин тутган Фарғона санъаткорлари ва адиблари ҳақидаги тасаввурим янада кенгайди.\nФарғона санъатига ихлосим баланд, – дейди тожикистонлик хонанда Нодирабегим Ўсарзода. – Таваккал Қодировни ўзимга устоз деб биламан. Миллий қўшиқларимиз қаторида ўзбек ашулаларини ҳам мароқ билан жонли ижро этаман. Бу менга қувонч ва завқ бағишлайди. Фестиваль тадбирларида ҳам устознинг кўплаб дурдона қўшиқлари қатори “Дилбарим”ни фахр билан ижро этдим.\n… Фарғона осмонида тинч ва фаровон ҳаёт рамзи бўлган кабутарлар, лайлаклар ажиб рақслари билан элларни, юртларни, орзу-мақсадларни бирлаштирган кўнгилларни хушнуд этди. Қуёш бетакрор жилва қилиб, баҳорий насимлар меҳрибон ота-она бўлиб ўғил-қизлар бошини силади. Инсон ва табиатдаги ўзаро уйғунлик наинки бутун борлиққа, эртанги кунимиз эгалари қалбига ҳам мангу барҳаёт туйғулар – эзгулик ва яхшилик уруғларини экаётгандек эди гўё. Зотан, бизнинг шиоримиз жаҳолатга қарши маърифат, юксак маърифат ва тафаккур йўли эса абадий ҳаёт йўлидир!\nБиз – терроризмга қаршимиз!\nБиз – диний экстремизмнинг ҳар қандай кўринишига қарши астойдил курашамиз!\nБиз – дунёда ва Марказий Осиёда, юртимизда тинчлик ва дўстлик абадий барқарор бўлиши тарафдоримиз!\n« Жазолаш эмас, олдини олиш муҳим\nФермернинг муҳим юмушлари »


Саудия Арабистонида 32 киши Эрон фойдасига жосуслик қилганликда айбланмоқда\n16:23 / 22.02.2016\nАр-Риёдда Саудия Арабистони ҳукумати 32 нафар кишини Эрон фойдасига жосуслик қилганликда айблаб, уларнинг иши судга оширилган. Бу ҳақда мамлакатдаги бир неча маҳаллий газета ва телевидениелар томонидан маълум қилинган.\nМазкур 32 шахс, хусусан эронлик ва афғонистонликлар 2013 йилда қўлга олинган. Жосусликка оид ушбу жиноят Саудия Арабистонининг Эрон билан муносабатларидаги зиддиятларни кучайтириши мумкин.\nЭроннинг Саудия Арабистони ички ишларига аралашуви уруш ва Сурия, Ироқ, Ливан, Яман ва Баҳрайндаги сиёсий вазиятнинг ёмонлашувига олиб келди. Бу кўплаб таҳлилчилар томонидан минтақадаги ўзгарувчанликка сабаб бўлмоқда.\nМуносабатлардаги зиддиятлар январь ойида янада авж олди, эронликлар томонидан Саудия Арабистонининг Теҳрондаги элчихонасига бостириб кириши рўй берганидан сўнг Ар-Риёд дипломатик алоқаларни узди ва ўзаро муносабатлардаги совуқлик янада кучайди.\nАр-Риёднинг Жиноятни таъқиб қилиш бюроси Махсус жиноят судида 32 нафар кишига нисбатан хавфсизликка оид жиноят бўйича айблов тақдим қилган.\nАйблов Эрон қидирув тизими билан агентлик тизимини яратиш ва уларга ҳарбий маълумотлар етказиш, Саудия иқтисодий манфаатларига қарши иш кўриш, жамиятда бирликка путур етказиш каби бандларни ўз ичига олган.\n2013 йилда қўлга олинганлар орасида университетнинг катта ёшдаги профессори, педиатр, банкир ҳам бор. Уларнинг кўпчилигини шиа ва суннийлар аралаш ҳолда истиқомат қиладиган Аль-Аши вилоятидагилар ташкил қилади.\nСаудия Арабистонининг айтишича, Эрон Катифдаги шиа аҳолисини Ар-Риёдга қарши бўлишга ундаган.\n2012 йилда Саудия Арабистони давлат энергетика ишлаб чиқарувчи Saudi Arabian Oil Co компаниясининг компьютер тармоғини бузиш бошқа мамлакатлардаги серверлар орқали юз бергани ҳақида айтганида, баъзи таҳлилчилар Эронни айбдор сифатида кўрсатишган эди.


Ўзбекистоннинг Хрушчеви ким бўлади? « Ўзбекистон Халқ Ҳаракати\nЎзбекистоннинг Хрушчеви ким бўлади?\n16 November 2012 - 11:59\nБундан 59 йил олдин яъни 5 март 1953 йилда Совет диктатори Сталин иш хонасида вафот этганди. Ёнидагилар ундан ўлгудек қўрққанлари учун Сталиннинг ўлимини ҳам у хонасидан чиқавермагач уч кундан кейин билишган экан. Сталин сунъий равишда ўртага чиқарилган совет халқини қатоғон ва қатлиом қилиш билан (худди диктатор Каримовга ўхшаб) бошқариб келганди. Унинг ўлимидан кейин Никита Сергеевич Хрушчев совет давлатига раҳбар қилиб сайланади. Аслида Хрушчев ўтган асрнинг ўттизинчи йилларидан бошлаб Сталиннинг доимий ҳамкори бўлган ва совет халқини қирғин қилишда Сталинга ёрдам бериб келган. Лекин у совет давлатининг раҳбари бўлгандан кейин Сталин репрессиялари кун тартибига келтирган ва Сталиннинг бош қотили Берияни қўлга олишга ва қатл қилинишига эришган. Шунинг учун ҳам Хрушчев даврини “потепления”, яъни Сталиннинг қақшатқич зулмларидан кейин илиқлик даври ҳам дейилади…\nБу мавзунинг Ўзбекистонга тегишли бўлиши эса Ўзбекитон диктатори Каримовнинг Сталинга ўхшатилиши ва унинг ҳам сиёсий ҳаётининг тугаб бораётганидир. Каримовнинг атрофидагилар ҳам одамлари Сталиндан қўрқандек Каримовдан қўрқиши маълум. Шунинг учун ҳам Ўзбекистоннинг бошқа раҳбарлари, вазирлар, ҳокимлар истасалар ҳам, истамасалар ҳам Каримовнинг жиноятига шерик бўлиб келмоқдалар. Аммо Каримов тахтдан кетиши билан худди Сталин ўлгандан кейин унинг ўрнига Хрушчев раҳбар бўлгани каби, Ўзбекистонга ҳам “илиқлик” олиб келадиган раҳбар ўртага чиқадими, йўқми, буни айтиш қийин. Фақат Шароф Рашидов раҳбарлигининг тажрибасидан келиб чиқиб айтиш мумкинки, ҳозир Каримовга Ислом ака, дея қуллик ва қуллуқ қилаётганлар у тахтдан тушиши (тириклигида ёки ўлганидан) билан уни тепиб бошлайдилар. Яъни, Каримов раҳбарликдан кетиши билан “урилади”. Аммо унинг ўрнини эгаллайдиган янги раҳбар ўзбекона “Хрушчев” бўладими, йўқми, буни вақт кўрсатади….


[2020-09-25 06:07:47] Notice: Undefined variable: http_accept_language in /opt/www/vhosts/olympicboxing.uz/httpdocs/index.php on line 64\n Совет Иттифоқи қаҳрамони Дуйшенкул Шопоков ҳотирасига бағишланган бокс бўйича Ҳалқаро турнирга старт берилди / Ўзбекистон Бокс Федерацияси\nСовет Иттифоқи қаҳрамони Дуйшенкул Шопоков ҳотирасига бағишланган бокс бўйича Ҳалқаро турнирга старт берилди\nЖорий йилнинг 29 январь куни, Бишкек шаҳрининг (Қирғизистон) Кожамкула спорт Саройида, Совет Иттифоқи қаҳрамони Дуйшенкул Шопоков ҳотирасига бағишланган, бокс бўйича Ҳалқаро турнирнинг 6 вазн тоифаси бўйича дастлабки баҳслари бўлиб ўтди.\nМустаҳкам ҳимоя ва кучли техникага эга боксчиларимиз дастлабки жангларни муваффақиятли якунладилар. Хусусан, 49 килограммгача вазн тоифасида рингга чиқаётган Мелиев Камолжон қирғизистонлик Артем Мазневни катта устунлик 3:0 ҳисоби билан мағлубиятга учратди. Иқтидорли боксчиларимиздан Анвар Туропов (64 кг.гача) қирғизистонлик Изат Шермухамедовдан 3:0 ҳисоби билан ҳамда, Ботиржон Махмудов (69 кг.гача) қирғизистонлик рақиби Адиса Маркаевдан 2:1 ҳисоби билан ғалабага эришди.\n56 килограммгача боксчилар беллашувида Рафикжон Султонов иккинчи раунд босқичида қирғизистонлик рақиби Сирожидин Абдуллаев томонидан техник нокаутга учради. Дилмурод Бозорбоев (60 кг.гача) 0:3 ҳисоби билан қозоғистонлик боксчи Абдулхалил Балтиевга, Ботиршер Обидов (75 кг.гача) эса, тоджикистонлик боксчи Абзал Куттыбековга мағлуб бўлди.


Шимолий Корея АҚШни ер юзидан ўчириб ташлашга ваъда берди\nШимолий Корея АҚШга Корея уруши якунланганининг 64 йиллиги арафасида кутилмаган ядровий зарба бериш билан навбатдаги марта таҳдид қилди. Бу ҳақда Корея марказий телеграф агентлиги маълум қилди.\nАгентлик маълумотларига кўра, уруш якунлангани нишонланиши арафасида Пхеньянда тантанали йиғилиш бўлиб ўтди. Унда Шимолий Корея халқ қуролли кучлари вазири Пак Ён Сик нутқ сўзлаган.\n"Агар душманлар Шимолий Кореянинг стратегик ҳолатини етарлича баҳоламай, ўзларнинг мавжудлигига хавф солувчи огоҳлантирувчи ядровий зарба бериш ғоясини қўллаб-қувватласалар, енгилмас Пэктусан инқилобий армияси ҳеч қандай огоҳлантиришсиз Америка империясининг нақд юрагига энг мустаҳкам огоҳлантирувчи ядровий зарба бериб, АҚШ деб аталган ердан сайёрада ном-нишон ҳам қолдирмайди ва ватанни бирлаштириш бўйича тарихий ишни якунига етказади", деб айтган Пак Ён Сик.\nВазирнинг айтишича, АҚШ Шимолий Корея ҳарбий қудрати ошишидан хавотирланиб, унга ядровий зарба беришни ўйламоқда.\nШимолий Корея ва АҚШ расман уруш ҳолатида деб ҳисобланадилар, чунки улар орасида келишув имзоланмаган, ярашув келишуви эса америкаликлар ва Жанубий Кореянинг ҳарбий тайёргарликлари сабабли Шимолий Кореяда анчадан бери маъносини йўқотган ҳисобланади.\nШимолий кореяликлар ўзларини 64 йил аввалги урушда АҚШни мағлуб этган деб ҳисоблайдилар ва ярашув ўрнатилган кун – 27 июлни "ғалаба куни" сифатида нишонлайдилар.\nАйни вақтда Пхеньян жадал равишда ядровий ва ракета қуролларини яратиш, уларни синовдан ўтказиш билан шуғулланмоқда ва қитъалараро баллистик ракеталари ёрдамида сайёранинг исталган нуқтасига зарба бера олишини таъкидлаб келади.


Сенат қўмиталари раислари сайланди\nЯнги таркибдаги Олий Мажлис Сенатининг илк ялпи мажлисида ташкилий масалалар кўриб чиқилди.\nKun.uz мухбири хабар беришича, Сенатнинг 8та қўмитасига, шунингдек, Регламент ва одоб комиссияси раиси сайланди.\nХоразм вилоятидан сенатор бўлган Баҳодир Тожиев аввалги чақириқдаги Сенатда ҳам Аграр, сув хўжалиги масалалари ва экология қўмитаси раиси эди.\nШунингдек, Сенатнинг Регламент ва одоб комиссияси раиси сайланди. Бу лавозимга бугун Сенат раиси ўринбосари этиб сайланган Зайниддин Низомхўжаев номзоди тавсия этилди. Сенаторлар бир овоздан Зайниддин Низомхўжаевни комиссия раиси этиб сайлаш тўғрисида қарор қабул қилишди.


Одам савдосига ва мажбурий меҳнатга қарши курашиш миллий комиссияси мажлиси бўлиб ўтди – Газета.uz\nLotinchada 17 июн 2020, 22:24 Жамият\n17 июнь куни Одам савдосига ва мажбурий меҳнатга қарши курашиш миллий комиссиясининг видеоконференцалоқа тарзида мажлиси бўлиб ўтди, дея хабар қилди парламент юқори палатаси матбуот хизмати.\nОлий Мажлис Сенати раиси, Одам савдосига ва мажбурий меҳнатга қарши курашиш миллий комиссияси раиси Танзила Нарбаева олиб борган ушбу мажлисда Одам савдосига ва мажбурий меҳнатга қарши курашиш миллий комиссиясининг амалга оширган ишлари ва келгусидаги вазифалари муҳокама қилинди. Шу билан бирга, Миллий маърузачи томонидан тайёрланган одам савдосига ва мажбурий меҳнатга қарши курашиш соҳасида 2019 йилда амалга оширилган ишлар юзасидан ахборотда қайд этилган таклифларни амалиётга татбиқ этиш бўйича Йўл харитаси лойиҳаси кўриб чиқилди.\nТаъкидланганидек, одам савдоси ва мажбурий меҳнатга қарши курашиш масалаларига оид миллий қонунчилик такомиллаштирилди. Хусусан, 2019 йилнинг ўзида мазкур йўналишлардаги фаолиятни тартибга солиш мақсадида 15 та норматив-ҳуқуқий ҳужжат қабул қилинди. Бундан ташқари, ХМТ ва Халқаро миграция ташкилотининг 6 та Конвенция ҳамда протоколлари ратификация қилинди. Болалар меҳнати ва мажбурий меҳнатга йўл қўйилганлик учун жавобгарлик чораларини кучайтириш мақсадида Ўзбекистон Республикасининг Маъмурий жавобгарлик тўғрисидаги ҳамда Жиноят кодексларига ўзгартиш ва қўшимчалар киритилди. Шу билан бирга, халқаро тажрибаларни ҳисобга олган ҳолда «Одам савдосига қарши курашиш тўғрисида"ги қонуни янги таҳрирда ишлаб чиқилди.\nТаъкидланишича, одам савдосига ва мажбурий меҳнатга қарши курашиш борасида профилактик ва ташкилий чора-тадбирлар амалга оширилиши натижасида 2019 йилда одам савдоси билан боғлиқ жиноятлар 22 фоизга камайган. Мажбурий меҳнатга йўл қуйган 259 нафар ҳамда иш ҳақларини ўз вақтида бермаган ва меҳнат шароитлари яратмаган 56 нафар мансабдор шахсга қонунчиликда белгиланган тартибда маъмурий жарималар қўлланилган.\nОдам савдоси жабрдийдаларига ёрдам бериш, уларни реабилитация қилиш ҳамда хорижда фуқароларимиз манфаатини ҳимоя қилиш масалаларига ҳам алоҳида эътибор қаратилди. Жумладан, 2019 йилда 220 нафар одам савдоси жабрдийдаларига Республика реабилитация марказида тиббий, психологик ва ҳуқуқий ёрдам кўрсатилиб, уларнинг 113 нафари ишга жойлаштирилган. 3 минг 938 нафар фуқаро чет элда иш билан таъминланиб, иш ҳақини вақтида ололмаган меҳнат мигрантларининг 530 минг долларга яқин иш ҳақлари ундириб берилган.\nБундан ташқари, ХМТ билан ҳамкорликда 2019 йилда пахта йиғим-терими мавсумида болалар меҳнати ва мажбурий меҳнатдан фойдаланиш юзасидан учинчи томон мониторинги, Касаба уюшмалари Федерацияси томонидан миллий мониторинг ўтказилди. Унинг натижаларига кўра, Ўзбекистонда пахтачиликда тизимли равишда болалар ва мажбурий меҳнатдан фойдаланишга барҳам берилган.\nМажлисда бу борада амалга оширилган ижобий ишлар билан бир қаторда ҳал этилиши лозим бўлган айрим муаммолар ҳам мавжудлигига урғу берилди. Хусусан, бугунги кунда айрим маҳаллий ҳокимликлар, вазирлик ва идоралар ҳамда уларнинг қуйи тузилмалари раҳбарлари томонидан ходимларни ўз функционал вазифаларига кирмайдиган меҳнат турларига мажбурий жалб қилиш ҳолатлари учрамоқда.\nТадбирда қуйи бўғинда ишлар самарадорлиги сустлиги, биргина ўйланмаган ҳаракат оқибатида одамларга зарар етаётгани, бу эса давлат имижига салбий таъсир кўрсатаётгани таъкидланди.\n2019 йилда одам савдоси билан боғлиқ жиноятлар 2018 йилга нисбатан камайган бўлсада, бу йўналишда содир этилган умумий жиноятлар орасида чақалоқ савдоси билан боғлиқ жиноятлар юқорилигича қолаётгани ҳам муҳокама марказида бўлди. Хусусан, 2018 йилда содир этилган одам савдоси билан боғлиқ жиноятларнинг 38 фоизини чақалоқ савдоси ташкил этган бўлса, 2019 йилда бу кўрсаткич 43 фоизга етган.\nШу билан бирга, одам савдоси билан боғлиқ мурожаатлар ҳал этилишининг қонунийлиги ҳамда ушбу турдаги жиноятларнинг аниқланиши ва судларда кўрилиши, жазо муқаррарлиги тамойили таъминланиши механизми самарали йўлга қўйилмагани тўғрисида сўз юритилди. 2019 йилда одам савдоси жинояти билан боғлиқ келиб тушган 710 та мурожаатдан 94 таси, яъни 13 фоизи бўйича жиноят иши очилган.\nБундан ташқари, мажлисда ушбу Йўл харитаси доирасида амалга ошириладиган ишлар тўғрисида сўз юритилди. Жумладан, «Миграция тўғрисида"ги қонун лойиҳасини ишлаб чиқиш, «Нодавлат нотижорат ташкилотлар тўғрисида"ги кодекси лойиҳасини халқаро экспертлар, фуқаролик жамияти вакилларини жалб қилган ҳолда янада такомиллаштириш, Халқаро меҳнат ташкилотининг 17, 183, 187-сон Конвенцияларини ратификация қилиш масаласини кўриб чиқиш режалаштирилган ва мазкур йўналишдаги ишларни янада такомиллаштириш назарда тутилган.\nМуҳокамалардан сўнг мазкур Йўл харитаси тасдиқланди.


Гапиролмаяпман « demo\n« Бугун стипендия келади, ў?ишга бориш керак…\nЧапа?айлар озодликка чи?ди »\nЎ?ишимдан гапирсам, дарслар секин-секин кўпайиб боряпти. ?али бу домла киради, ?али у домла… ?аммасини эслаб ?олиб бўлмайди. Етти ухлаб тушимга кирмаган фанлар, ?андайдир тушунчалар… Ни?оят, “пара” деган азобга ?ам ўрганиб кетдик. Домла киради, мавзуни ёздиради, ёздираверади-ёздираверади… ?изи?, уларнинг “диктовка” ?иладиган материаллари тугармикин-а? Бир мавзу 80 минут давомида ёзилаверади. Бошида гап нима ?а?ида кетаётганлигига сал-пал а?линг етади. Бир нималарни тушунгандай, ўзингча хулоса чи?аргандай бўласан-у, кейин-кейин хаёлинг ?очиб кетади, тамом! Улар дарс ўтаверади, сен эса ўз оламингга шўн?иб кетасан. Кўзингга биринчи севгилинг, мактаб чо?ларинг, келажакдаги орзуларинг, дўсту-биродарларинг, э, хуллас, алланарсалар кўринавериб, бошингни чул?аб олади. Сал ўтиб, бундан ?ам зерикасан, партага бошингни ?ўйиб, жимгина ётгинг келади. Шундай ?иласан-у, кўзингни юмасан…\nЎйлаб ?арасам, 10-15 кун ичида 80 да?и?алик дарсларнинг бир нечтасини худди шу та?лид партага бош ?ўйиб ўтказиб юборибман. Ана у куни дасрга кирдим. Одатий дарслардан бўлади, дегандим. Йў?, негадир одам кам. Сабабини билсам, аудиторияда “поток”нинг ярми ўтирган эмиш. Айтишларича, семинар бошланибди. Кўзларим катта-катта бўлиб кетди. Семинари нима бўлди, энди?!\nДомла кириб келди, ?ўлида алла?андай ?о?озларини кўтариб… ?аммаси жойида деб ўйлагандим, “бугун 1-семинаримиз” деб ?олди. Ўзини ў?имишли ?илиб кўрсатадиган ?изларимиз дарров ?ўл кўтара бошлашди. ?амма бирин-кетин гапириб, ўзини кўрсатарди. Кимдир мавзуни фалсафага бо?лайди, кимдир тарихга, кимдир ?аётий мисоллар келтирган бўлади. Мен ва ёнимдаги партадош дўстим ўзимизни худдики катта курслар орасига тушиб ?олгандай, худди бунга ўхшаш мавзуни умуман эшитмагандай ўтирар эдик. Дарс тугади, хайрият, бизга ?еч ким ?еч нима демади. Бундай дарслардан икки-учтаси ўтиб кетди.\nОдамга алам ?илар экан. Галстугини тў?ри бо?лолмайдиган, “нормальный” юриш-туришни билмайдиганлар дарсларда бурро-бурро гапириб, яхши кўриниб ўтирса-я. На?отки, улар мендан зўр бўлса? На?отки, улар айлантираётган гапни мен гапиролмасам? Кеча дарсга махсус тайёрландим. Кутубхоначига ялиниб-ёлвориб, айтилган китобни топдим. Ў?идим, конспект ?илдим. Ўзимга-ўзим гапириб, маш? ?илдим, ёмон чи?мади. Мен ?ам ў?ишни биламан!\nДарс… Бугун домла ўз сўро?ини мендан бошласа керак. Чунки неччи кундан бери “кейинги дарс гапирарман” деб ?утулиб ?оламан. Шундай бўлди ?ам. Фамилиям ў?илди-ю, ўрнимдан турдим. ?аяжон… ?ўлларим, оё?ларим ?алтирайди. Бир тепага ?арайман, бир пастга, бир китобга…(Худди китобдан бирор ёрдам тегадигандай.) Гапирмо?чи бўлган жумлаларим, ёдлаб олган тушунчаларим бутунлай хотирамдан чи?иб кетди. ?айси мавзу эканлиги ?ам хаёлга келмаяпти. ?амма ?араяпти…\n“Бугунги мавзуимиз… ўтган маъруза айтилганидек… китобда ёзилишича…” буларнинг бари менинг аудитория ?аршисидаги биринчи нут?им эди. Ўша куни шунга ўхшаш яна икки уч марта тутилдим-у, кейин ў?иганларим аста-секин эсга тушиб, тилларимда ифодалана бошлади. Ўша куни кўзига чиройли кўзойнак та??ан ў?итувчимиз мени 5 балл билан сийлади. Ба?онинг бу ?адар ширин нарса эканлигини ўшанда илк бор фа?младим.\nШу кундан бошлаб, дарсларга озми-кўпми тайёрланадиган бўлиб ?олдим. Лекин ?али ?ўл кўтариб гапиришгача етиб бормадим. ?ўлимни баралла кўтаргим келади-ю, лекин ?аяжон… Ичимдаги гапларни айтиб ташлагим, ана у бидир-бидир ?илиб турган курсдошимнинг ёл?он-яши? гапларига ?арши фикр билдиргим келарди-ю, лекин яна ўша ?аяжон…\nИшонасизми, бошида ?ийиндай туюлган мавзуларни энди, мен ?ам секин-аста тушуна оляпман. Домламизнинг саволларига жавоб топа оляпман. Демак, ў?ияпман. Тў?рисини айтсам, бу ?аракатларимга бир ў?имишли ?из сабабчи. У менинг курсдошим, унга анчадан бери термуламан, лекин ?еч а?амият бермайди. Лекин дарсда туриб фикр билдирсам, у беармон тикилади, эътибор ?илади. Унинг эътиборини ?озониш, ўзимга ?аратиш учун ?ар семинарга тайёрланаман. Иккинчидан, яхши стипендиядан ?ам умид ?иляпман. Ў?итувчиларим ?ам мени таний бошлашди, буни уларнинг исмимни ало?ида айтиб ча?иришларидан пай?адим. ?а, майли, ў?ийверайликчи, бир гап бўлар…\nThis entry was posted on Вторник, Октябрь 30th, 2007 at 10:24 дп and is filed under Новости.\tYou can follow any responses to this entry through the RSS 2.0 feed. You can leave a response, or trackback from your own site.


00:00 / 27.09.2012 | eski savollar | 1135\nустоз Аллох субханаху ва таоло дин йулида килаётян ишларинигиз шарофатидан хар икки дунё саодатига эриштирсин. Устоз саволим куйидагича: Хозирги кунда мусулмон оламини даргазаб килган Америкалик бадбахтлар тамонидан суратга олинган "Мусулмонлар гуноҳсизлиги" филми хусусида. Хозирги кунда жуда куп мусулмон давлатларида ушбу филмга карши норозилик намойишлари утказилмокда. Улар бу билан уз карашларини, норозиликларини, позицияларини билдиришмокда. Ривоят килинишича Иброхим алайхисаломни гулханга ташлашганда бир куш огзида сув келтириб оловни учирмокчи булган экан. Кушга сен барибир оловни учира олмайсанку деб сурашганда, куш: мени бу харакатим билан кайси тараф эканим маълум булади. Яна бир ривоятда гулханда ёкаётганда сен караб туравердингми деб сураса нима деб жавоб бераман деган экан. Киссадан хисса, биз ушбу филм борасида кандай йул тутишимиз керак. Нафратимизни кандай изхор килайлик. Жавобингиз учун аввал рахмат.\n- Ушбу мактубингиз саволингизга жавоб. Сиз нафратингизни ушбу мактуб орқали билдирдингиз. Шунга ўхшаш ишларни қилиш билан билдирш керак. Энг муҳими Расулуллоҳ соллаллоҳу алайҳи васалламнинг сийратлари, сифатлари ва суннатларини ўрганиш ва ўргатиш билан юзага чиқади. Сиз бизнинг яқинда “интернет фестивал” номзоди бўлган “сийрат.уз” сайтимизга киринг.


Душанба, 23 ноябрь куни, Солиқ қўмитаси Товарлар ва хизматлар ягона электрон классификаторини ишга туширди. У билан ишлашга уриниб кўрган тадбиркорларда дарҳол саволлар туғилди: а) агар тизим ишлаб чиқарилаётган товар кодини топмаса нима қилиш зарур; б) маҳсулот ва хизматларнинг идентификация кодини ЭҲФ ва онлайн-НКМ чекларида акс эттиришга қандай эришиш мумкин? Buxgalter.uzилтимосига биноан вазиятни ДСҚ ҳузуридаги «Янги технологиялар» ИАМ идентификация воситалари билан маҳсулотларни маркировка қилишни жорий этиш бўлими бошлиғи Жавоҳир ИСМОИЛОВ тушунтирди:\n- Товарлар ва хизматлар ягона электрон классификатори веб-сайтда (https://tasnif.soliq.uz/classifier/) жойлаштирилган. У маҳсулот ва хизматларнинг идентификация кодини аниқлаш ва уни ҳисобварақ-фактуралар, электрон шартномалар ва онлайн-НКМ чекларида акс эттиришга ёрдам беради.\nТаъкидлайманки, кодни излаш энг юқорида даражада автоматлаштирилган ва сиз жадваллардан фойдаланишингизга тўғри келмайди. Гарчи ҳар қандай товарни қўлда топиш ҳам мумкин. Бунинг учун сайтда товарлар ва хизматлар классификаторини ўзингизга қулай форматда (XLS, JSON, XML) юклаб олишингиз мумкин.\nТанловга кўра қуйидагиларни киритиб, излаш сатри орқали излаш мумкин:\nсавдо белгиси ёки брендига боғланмаган маҳсулот номи;\nтоварнинг штрих коди (сканерлаш мумкин);\nАгар излаш натижа бермаган бўлса\nКлассификаторда сизга зарур бўлган товарлар ёки хизматлар ва уларнинг идентификация коди мавжуд эмаслиги эҳтимолдан ҳоли эмас, сабаби уни тузишда ассортиментнинг барча хилма-хиллигини инобатга олиш мумкин эмас эди. Шу боис тизим “Янги маҳсулотни қўшиш” функционали билан таъминланган. У товар ва хизматларнинг вақтинча кодини олиш ва уларни классификаторга қўшиш учун аризани юбориш имконини беради.\nВақтинча коддан «Янги технологиялар» ИАМ ходимлари ҳали товар ёки хизматни классификаторга киритишаётган чоғда, 7 кун мобайнида фойдаланиш мумкин.\nВақтинча коддан қандай фойдаланилади?\nИзлаш сатрида “Янги маҳсулотни қўшиш”га босинг.\nПайдо бўлган ойнада барча майдонларни тўлдиринг, ўзингизнинг товарингиз/хизматингиз тўғрисида батафсил ахборотни кўрсатинг (номи ва тавсифи).\n“Жўнатиш” тугмасига босинг ва вақтинча кодни оласиз.\nИдентификация кодини ЭҲФда, онлайн-НКМ чекларида ва электрон шартномаларда акс эттириш ҳам энг юқори даражада автоматлаштирилади.\nИдентификация кодини электрон ҳисобварақ-фактуралар, онлайн-НКМ чеклари ва бошқа электрон ҳужжатларда автоматик тарзда акс эттириш функционали айни пайтда ишламаяпти. У яқин вақтда – электрон шаклларда тегишли сатр ва устунлар пайдо бўлганидан кейин ишга туширилади. Бу ҳақда қўшимча равишда хабар берилади.\n“Танланган”га қандай қўшиш мумкин?\nКодни қўлда киритмаслик учун бундай қилиш мумкин:\nсолиқ тўловчининг шахсий кабинетига кириш (Товарлар ва хизматлар ягона электрон классификатори сайти орқали кириш мумкин);\nзарур товар/хизматни топиш ва “Танланганга қўшиш” тугмасига босиш зарур.\nСиз томондан танланган товарларни солиқ тўловчининг шахсий кабинетида - “Танланган” бўлимида топиш мумкин. Зарурат бўлганда сиз кераксиз товарларни олиб ташлаш ва янгиларини қўшиш йўли билан ушбу рўйхатга тузатиш киритишингиз мумкин”.


5 март куни Ўзбекистонда кутилаётган об-ҳаво маълумоти - 4 Марта 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nВторник, 26.03.2019, 07:11\nГлавная » 2019 » Март » 4 » 5 март куни Ўзбекистонда кутилаётган об-ҳаво маълумоти\nТошкент шаҳри. Республика Гидрометеорология марказининг хабар беришича, 5 март куни пойтахтда ҳаво ўзгариб туради, кечаси ёмғир ёғади, кундузи ёғингарчилик бўлмайди. Шарқдан секундига 5-10 метр тезликда шамол эсади. Кечаси 3-5, кундузи 11-13 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 2-7 даража совуқ, кундузи 8-13 даража илиқ бўлади.\nБухоро ва Навоий вилояти. Ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 0-5, кундузи 8-13 даража илиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, кечаси айрим жойларда ёмғир ёғади, кундузи ёғингарчилик бўлмайди. Шарқдан секундига 7-12 метр тезликда шамол эсади. Кечаси 3-8, кундузи 8-13 даража илиқ бўлади.\nҚашқадарё ва Сурхондарё вилояти. Ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 3-8, кундузи 11-16 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, кечаси баъзи жойларда ёмғир ёғади, кундузи ёғингарчилик бўлмайди. Шарқдан секундига 5-10 метр тезликда шамол эсади. Кечаси 0-5, кундузи 8-13 даража илиқ бўлади.\nРеспубликанинг тоғли ҳудудлари. Ҳаво ўзгариб туради, вақти-вақти билан ёғингарчилик бўлади (ёмғир, қор). Қор кўчиши хавфи бор. Айрим жойларда туман тушиши мумкин. Ғарбдан эсаётган шамол ўз йўналишини ўзгартириб, шарқдан секундига 7-12 метр тезликда эсади. Кечаси 2-7 даража совуқ, кундузи 2-7 даража илиқ бўлади.\nКатегория: YANGILIKLAR / ЯНГИЛИКЛАР / ХАБАРЛАР / МАЪЛУМОТЛАР | Просмотров: 23 | Добавил: Sherlaruz.CoM | Рейтинг: 0.0/0


Эримнинг бегона аёл билан ёзишган хатини кўриб қолдим… - Zamin.uz\n15:00 / 07.02.2021\nЭримнинг бегона аёл билан ёзишган хатини кўриб қолдим…\nСавол: Турмуш қурганимга 7 йил бўлди, икки нафар фарзандим бор. Бир ҳафта олдин эримнинг “одноклассник” да бир ажрашган аёл билан ёзишган севги смсларини ўқиб қолдим. Эримга бу ҳақида айтсам у киши аввалига буни ҳазилга йўйдилар, уни шунчаки “ўйнатаётганини” айтдилар. Менинг жиддий туриб олганимни кўргач бу ҳақиқат эканини, унга қизиқиши борлигини тан олдилар.\nМен роса йиғладим, у киши мени овутдилар. Эрим энди у аёл билан гаплашмасликка ваъда бердилар. Мен эса ҳалигача ўзимга кела олмаяпман, унутолмаяпман ва ўзимни қандай тутишни ҳам билмаяпман. Дугоналаримнинг айтишича эркак кишини дарҳол кечирмаслик керак эмиш. Мен эса у кишини ўша куниёқ кечирдим. Ва ҳозир у кишини севишимни, у кишисиз яшолмаслигимни тинимсий айтяпман. Балки, мен нотўғри қилаётгандирман. Илтимос, бундай вазиятда қандай йўл тутиш кераклигини ўргатсангиз.\nЖавоб: Афсуслар бўлсинки, бу каби вазиятлар жуда кўп оилаларда учраб турибди. Эркакларнинг нега бундай қилаётганининг сабаблари жуда ҳам кўп. Кўпинча бунга эркакнинг хотинига ўзини тўлиқ намоён эта олмаганлиги ва бунинг ўрнини ижтимоий тармоқларда тўлдиришга ҳаракат қилиши сабаб бўлмоқда. Аксарият эркаклар ўзига ишончни ошириш ва ўзини аҳамиятли ҳис қилиш учун ҳам шу йўлни тутадилар. Эркакларда ҳам худди аёллар каби қарши жинс вакилининг у ҳақидаги ижобий фикри, ўзини жозибали эканини англаш жуда муҳим. Бу шахснинг ички нуқсонлари мавжудлиги ва оиладаги муносабатларнинг ўта зўр эмаслигидан келиб чиқади.\nМенимча, сиз эрингизни кечириб (айниқса у кечирим сўрабди, вазиятни тўғрилашга ваъда берибди) жуда тўғри иш қилгансиз, чунки узоқ давом этадиган уруш-жанжаллар сизларни бир-бирингиздан анча узоқлаштириб юборарди. Шундоқ ҳам унинг бошқа аёлдан севги-муҳаббат ахтариши сизларнинг ўртангизда қандайдир бўшлиқ борлигини англатади. Уни катталаштириш шартми?\nСизнинг ўзингизга кела олмаётганингиз ва бўлиб ўтган ишни миянгиздан кетказа олмаётганингиз бу табиий. Ахир у сизнинг севимли эрингиз ва сиз уни йўқотишдан қўрқаяпсиз. Асосийси, қўрқувингиз ўзингизнинг зиёнингизга ишламасин. Эрингизга ўзингизни унга қарам эканингизни кўрсатманг ва унга ўта боғланиб қолманг.\nДугоналарингизга келсак, эр-хотин ўртасидаги бундай гапларни уларга айтмаганингиз маъқул. Чунки улар буни сиздан эшитиб бошқа одамларга ҳам айтишлари, натижада эрингизнинг обрўси ва шаънига футур етиши мумкин. Ахир сиз уни севасиз-ку, унинг обрўси тўкилишини хоҳламайсиз албатта.\nСизга эрингизни ҳар бир ҳаракатини назорат остига олишдан сақланишни тавсия бераман. Эрингизни доим кузатиб юришингиз ва уни босган қадами ҳақида савол-жавобга тутишингизнинг кераги йўқ. Бу эрингизга асло ёқмайди ва керак бўлмаган жойда ҳам ўзини оқлашга мажбур қилади, оқибатда эса сиздан бездиради.\nАсосийси, эрингизни йўқотишдан қўрқишингиз ва рашкингиз ўзингизнинг зиёнингизга ишламасин. “Замин” янгиликларини “Facebook”да кузатиб боринг\n3-02-2021, 20:35, Ҳаёт тарзи\n27 ёшли келин қайнотасининг тегажоғликлари сабаб оиласи бузилиб кетгани ҳақида сўзлаб берди\n9-01-2020, 20:26, Ҳаёт тарзи\nЭримнинг синфдоши унга севги изҳор қилмоқда...\n14-04-2019, 23:00, Ҳаёт тарзи\n«Эримнинг жазмани борга ўхшайди…»\n12-11-2017, 16:59, Ҳаёт тарзи


Хитой ва Туркманистон ўртасида савдо айланмаси ҳажми камайгани маълум қилинди\n19:24 / 06.01.2017\nЖаҳон иқтисодий инқирози сабабли охирги икки йилда Туркманистон ва Хитой ўртасида савдо айланмаси ҳажми камайди. Бу ҳақда Хитойнинг Ашхободдаги элчиси Сунь Вэйдун "Нейтральный Туркменистан" нашрига берган интервьюсида айтиб ўтди.\nТуркманистон ва Хитой ўртасида дипломатик алоқалар ўрнатилганининг 25 йиллигига бағишланган нашрдаги мақолада Хитой элчиси агар 1992 йилда икки давлат ўртасидаги савдо ҳажми 4,5 млн долларни ташкил қилган бўлса, 2013 йилга келиб бу кўрсаткич 10 млрд доллардан ошиб кетганини айтди.\nЭлчининг айтишича, "Хитой охирги 5 йил ичида Туркманистоннинг энг йирик савдо ҳамкори ҳисобланади".\nОхирги икки йил ичида икки давлат ўртасидаги савдо ҳажми пул эквивалентида камайган, бироқ ҳажм аввалгича қолган. 2016 йилнинг 11 ойи ичида савдо айланмаси 5,4 млрд долларга етган.\nХитой элчисининг айтишича, 2009 йилда узунлиги 1800 км ни ташкил қилувчи Туркманистон-Хитой трансчегаравий газ қувурининг ишга туширилиши билан Хитой Туркманистондан 160 млрд куб метр газ сотиб олган ва туркман газининг энг йирик импортчисига айланган. Элчининг таъкидлашича, Пекин аҳолиси истеъмол қиладиган газнинг учдан бир қисми туркман гази ҳисобига тўғри келади.\nТуркманистон газ захиралари бўйича дунёда 4-ўринда туради, Хитой эса энергетика захираларининг энг йирик истеъмолчиси ҳисобланади.\nХитой Туркманистон савдо айланмаси


Ташқи қиёфасини хунуклаштириб юборган 9 юлдуз\nТеглар: Актриса, Актёр\nДобавлено: 26.12.2016, 13:38\nБаъзи бир машҳур юлдузлар вақт ўтгани сари гўзаллашиб борган бўлса, қуйидаги 9 юлдуз эса ўз ҳоҳишлари билан ташқи қиёфасини хунуклаштирган. Бу ерда гап пластик операция ҳақида эмас, балки ўз ҳохиши билан нотўғри ҳаёт тарзини кечирганлар ҳақида кетяпти. Спиртли ичимликлар, гиёҳванд моддалар, тунги клубдаги уйқусиз кечалар, тартибсиз ҳаёт тарзи уларни шу аҳволга солган.\nЛиндсининг асосий вақти турли реабилитация марказларида гиёҳвандликка, спиртли ичимликларга қарамликка қарши кураш билан ўтмоқда. Бундай бетартиб ҳаёт тарзи унинг гўзал чеҳрасига таъсир этмай қолмади.\nАнастасия Волочкованинг бир пайтлар озғин ва нозиккина қиз бўлганини ҳамма ҳам эслайвермайди. У бугунга келиб, қўпол, беадаб ва бебош аёлга айланган. Бундай хислатлар унинг ташриф қоғозига айланган.\nМиша Бартоннинг ташқи қиёфаси романтик фильмлар учун жуда мос эди. Аммо у семириб кетгач, фильм съёмкаларига кам таклиф этиладиган актёрлар рўйхатига тушиб қолди.\nТашқи қиёфасида ҳеч қандай камчилиги бўлмаган Тара Рид бундан қониқмай, пластик жарроҳга мурожаат қилиб, анорексия ҳолатига келгунча озди. Бундан ташқари, спиртли ичимликларга ружу қўйди. Буларнинг бари уни 20 ёшга қаритди.\nЛана машҳурликка эришгач, барчасига қўл силкиди. У семириб кетгач, янада очиқроқ кийимлар киядиган бўлди.\nЛеди Гаганинг тинимсиз меҳнат қилиши унинг ташқи қиёфасига таъсир этмай қолмади. Унинг 3 йил олдинги расмларига эътибор берсангиз, ҳозир у 10 ёшга қаригандай таассурот уйғотади.\nБритнининг кўп ҳаётий қийинчиликларни бошидан кечиргани, севимли инсонидан айрилгани, депрессияга тушгани, спиртли ичимликларга ружу қўйгани унинг шу ҳолга тушишига сабабчи бўлди. Аммо у вақтида ўзини қўлга олиб, аслига қайтди.\nБу машҳур эгизаклар бир-бирига ўхшамай қолганига анча бўлган. Пластик операциялар ва анорексия унинг беғубор юзини, ҳаётдан чарчаган аёл қиёфасига айлантириб қўйди.\nГиёҳванд моддаларга қарамлик ҳам изсиз кетмайди. “Уйда ёлғиз” фильмининг бош қаҳрамони Макколей Калкин ҳам ёқимтой болакайдан шундай хунук эркакка айланди...


Ўзбекистон МТЖда муаммолар борлиги учун Саудия Арабистонига қарши ўйин олдидан шундай йўл тутилди – Даврон Файзиев\n8 ноябрь, 2019, 15:06\nТеглар:ЎФА | Даврон Файзиев | Саудия Арабистони\n14 ноябрь куни Саудия билан ўйнаймиз\nХабарингиз бор, Ўзбекистон миллий терма жамоасининг жаҳон чемпионати иккинчи саралаш босқичидан ўрин олган Саудия Арабистони ва Фаластинга қарши муҳим ўйинлари борлиги учун Суперлигада катта танаффус юзага келди. Ўтган ойнинг охиридан то Қириғизистон билан бўладиган ўртоқлик учрашувигача терма жамоамиз фақат машғулотлар билан кифояланади.\nЎйин амалиётисиз фақат машғулотлар ўтказиш терма жамоага қанчалик фойдаси тегади? Ушбу савол билан “SPORTS.uz ҳафтаси” кўрсатувида ЎФА матбуот хизмати раҳбари Даврон Файзиевга юзландик. У эса қуйидагича фикрларни билдириб ўтди:\n- Мураббийлар штаби бир сафар ПФЛга мурожаат қилди. Унда Саудия Арабистони билан бўладиган баҳсга бошқача ёндошишимиз лозимлиги айтилди ва шунинг учун терма жамоага кўпроқ вақт берилди.\nАйтайлик, Яман ва Сингапур сюрпризлар тақдим этиши мумкин. Лекин даража жиҳатдан биз улардан устунмиз. Ҳозир савиямиз тенг терма жамоа Тошкентга келмоқда. Шунинг учун ҳам барча чоралар кўрилмоқда. Бир сафар терма жамоа йиғинлари чемпионатга таъсир қилди. Мақсад шу бўлдики, футболчиларнинг бир-бирлари билан ўзаро тушуниб ўйнаш. Вадим Абрамов қўл остида вакилларимиз 2 учрашувда ғалаба қозонган бўлса ҳам жамоавий ўйин масаласида муаммолар бор ва шуларни бартараф этишмоқчи, - деди Даврон Файзиев.\nЭслатиб ўтамиз, Ўзбекистон - Саудия Арабистони учрашуви 14 ноябрь куни "Пахтакор" стадионида бўлиб ўтади.\nДаврон Файзиев - Чемпионатларни давом эттириш тарафдорилиги, АПЛ раҳбарларининг қўрқуви ва Суперлига қачон бошланиши ҳақида\nДаврон Файзиев Ўзбекистон терма жамоаларининг ўйинларини шарҳлаш борасидаги саволга жавоб берди


«Атлетико» ёки «Лейпциг»: Иккинчи яримфиналчи ким бўлади? » Футбол янгиликлари 2021\nGoal24.uz » Chempionlar ligasi » «Атлетико» ёки «Лейпциг»: Иккинчи яримфиналчи ким бўлади?\n«Атлетико» ёки «Лейпциг»: Иккинчи яримфиналчи ким бўлади?\nБугун тунда Чемпионлар лигасининг чорак финалида иккинчи ўйин ўтказилади.\nЧемпионлар лигаси, 1/4 финал\n13 август, Лиссабон, Жосе Алваладе стадиони. Соат 00:00\nБу йилги плей-оффда сюрпризлар етарлича бўлди. «Аталанта» ва «Лейпциг» — чорак финалгача етиб келишди. Чорак финалнинг биринчи ўйинида 89-дақиқагача «Аталанта» бир оёғи билан ярим финалда эди, «ПСЖ» қўшимча дақиқаларда ғалабани илиб кетди.\n«Атлетико» эса нимчорак финалда амалдаги финалчини «Ванда Метрополитано»да ҳам (1:0), «Энфилд»да ҳам (1:0, бу Чемпионлар лигасининг бу мавсумдаги томошабинлар иштирокидаги сўнгги ўйини бўлиб қолди) мағлуб этганди.\n«Атлетико» бу мавсумда нисбатан осон йўлдан бормоқда. Диего Симеоне бошқаруви даврида мадридсликлар натижаларни яхшилашди, ўзига хос ўйин услубига эга бўлишди, аммо жамоага Криштиану Роналду комплекси халал бериб келди. Сўнгги ўн йил ичида «Атлетико» Чемпионлар лигаси плей-офф босқичига 6 марта (ҳозиргиси билан қўшиб ҳисоблаганда) чиққан ва беш марта Роналду ўйнаган жамоага ютқазган. 2014 ва 2016 йилларда «Атлетико» ЕЧЛ финалида «Реал»га ютқазган, 2015 йилда эса шу жамоага чорак финалда, 2017 йилда — ярим финалда. Ўтган йили Криштиану Туринда ўйнаб ҳам бу жамоага жабр етказди: биринчи ўйинда «Атлетико» «Ювентус»ни 2:0 ҳисобида мағлуб этганди, аммо Туриндаги ўйинда португалиялик футболчининг ҳет-трики мадридликларни турнирдан чиқариб юборди.\nЭнди Роналдунинг ўзи эртароқ турнир билан хайрлашган — «Ювентус» «Лион» тўсиғидан ўта олмади, жамоа биринчи ўйинда 0:1 ҳисобида мағлуб бўлганди, жамоа учрашувида Роналдунинг дубли кейинги босқичга ўтиш учун етарли бўлмади. Шундай экан, «Атлетико» «жаллоди» билан бу сафар тўқнашмайди. Дарвоқе, мадридликлар гуруҳ босқичида «Ювентус» билан икки ўйин ўтказган, аммо Роналду бу ўйинларда ҳам гол урмаганди. Наҳотки унинг сеҳри тугаган бўлса?\nКриштиану йўқ, аммо «Атлетико»да бошқа муаммо бор. Лиссабонга учиш олдидан асосий таркибнинг икки футболчиси - Шиме Врсалко ва Анхел Корреанинг Cовид-19 учун топширган тести мусбат натижа берди. Клуб бу икки футболчини изоляция қилган, улар Португалияга олиб кетилмаган, аммо жамоада хавотирли вазият юзага келган: маълумки, вируснинг инкубация даври икки ҳафта бўлиб, бу вақт давомида жамоанинг бошқа футболчиларида ҳам вирус аниқланиши ҳеч гап эмас.\n«Атлетико» УEФАни бу ҳақда огоҳлантирди: дарҳол ташкилотга ҳам, мухлисларга ҳам хабар берилди. Мадридликларнинг бахтига, ЕЧЛ регламентида коронавирус аниқланган жамоа тўлиқ таркиб билан карантинга олиниши ва ўйинга ёшлар жамоасини тушириши кераклиги қайд этилмаган. Аммо Симеоне таркиб бўйича бошоғриққа дуч келган: Врсалкони муҳим ўйинчи деб бўлмаса ҳам, Корреа — «Атлетико»нинг қанотларга асосланган ўйин услубидаги муҳим механизмдир. Ҳозирда Партей ўйинга қанчалик тайёрлиги аниқ эмас — ганалик футболчида сўнгги ҳафталарда мушак билан боғлиқ муаммолар кузатилаётганди.\nМадридликларнинг рақибларида ҳам муаммолар кам эмас. Биринчидан, Тимо Вернер июл ойида жамоани тарк этди. Ушбу форвард Лейпцигдан кетиши маълум эди, аммо у еврокубок кампаниясини жамоаси билан якунлай олмади. Албатта, барчаси коронавирус туфайли. Лондонликлар Вернерни жамоасида қолдириб, унинг соғлигини хавф остида қолдиришга рози бўлишмади. «Лейпциг» учун бу йирик йўқотиш, ахир Тимо бу мавсумда 34 гол урганди.\nШу билан бирга, немислар жамоаси бош мураббийи Юлиан Нагелсманн ижобий кайфиятда: у Вернернинг кетиши — бошқа футболчиларга ўзини кўрсатиш имконияти эканини маълум қилган. «Биз Тимони клонлаштира олмаймиз, аммо биз у урган 34 гол ўрнини тўлдиришимиз мумкин», — деган Нагелсманн.\n«Атлетико» билан жанг арафасида «Лейпциг» мураббийи худди ЕЧЛ 1/4 финалига доим чиқиб юргандек ҳазиллашди. Нагелсманндан бошланғич таркиб ҳақида сўрашганида, шундай жавоб қайтарди:\n«Кимдир ўйиндан олдин нон ва шоколад еб қўйса, у захира ўриндиғида қолади». Немис футболчилари учун шоколадли паста — алоҳида мавзу. Нолинчи йилларда Германия терма жамоасининг ушбу маҳсулот реклама ролигида суратга тушган футболчиларининг фаолияти кейинчалик яхши давом этмаган. Шундай экан, Нагелсманн бунга жиддий эътибор қаратади.\nНима бўлганда ҳам, «Лейпциг»га қийин бўлиши тайин. «Атлетико» тажрибали, таркибдаги футболчилар кучлироқ, иштиёқ ҳам юқори. Катта эҳтимол билан «ПСЖ» финал остонасида айнан мадридликлар билан ўйнайди. Аммо Чемпионлар лигасида сюрпризлар давом этиши ҳам мумкин.


Мабдага бўлган ишонч - | Hizb-Uzbekiston.info\nHome›МАҚОЛАЛАР›Мабдага бўлган ишонч\nМабдага бўлган ишонч\nИнсонда шундай бир нарса борки, у инсонни нарсалар ва бошқа инсонларга нисбатан муносабатини шаклланишида муҳим рол ўйнайди. Бу ишончдир. У ёки бу нарса, у ёки бу инсонга нисбатан ишончнинг бор-йўқлиги ана шу нарса ёки инсонларга нисбатан қандай муомала қилинишини белгилаб беради. Масалан, сиз кимгадир ишонсангиз, унга қарз ҳам бераверасиз, омонатингизни ҳам ишониб топширасиз, шахсий мулкингиздан фойдаланишига рухсат берасиз ва ҳоказо. Аксинча бўлса, унга ҳеч нимангизни ишониб топширмайсиз, қарз ҳам бермайсиз, ҳатто унинг бир оғиз гапига ҳам шубҳа билан қарайсиз. Ёки бирор фирма ишлаб чиқарган маҳсулотни сотиб олиш ёки олмасликни ҳам ўша фирмага нисбатан ишончнинг бор ёки йўқлиги белгилаб беради. Шу тариқа ишонч ёки ишончсизлик муносабатни шаклланишида муҳим омил бўлмоқда.\nЭнди ҳар қандай онгли инсон ўз ҳаётини бошқаришни ҳам шунга лойиқ бўлган тузумга ишониб топширгиси келади. Чунки инсоннинг бахт-саодат ва хотиржамликда ҳаёт кечириши жамиятда татбиқ қилинаётган тузумга чамбарчас боғлиқ. Бугунги воқеликка назар ташласак, инсоният капиталистик тузум ҳукмронлиги остида яшамоқда. Лекин бу аксар одамларнинг капитализмга ишонч билдирганларини англатмайди. Ҳақиқий ҳолат бундан анча йироқ, яъни кўпчилик капитализм мабдасининг инсон ҳаётини муваффақиятли бошқара олишига ишончи сусайган ёки умуман ишонмайди. Бундай ҳолат ҳатто бу тузум татбиқи энг мукаммал тарзда амалга оширилаётган капиталистик жамиятларда ҳам кузатилмоқда. Бугунга келиб, Ғарб оламида капитализм мабдасига бўлган ишонч жуда сусайиб кетган. Масалан, 2018 йилда ўтказилган сўров натижаларига кўра, икки йирик капиталистик давлатлар – АҚШ ва Британияда мос равишда 54 ва 52 фоиз инсоннинг демократияга бўлган ишончи сусайган ёки умуман йўқолган. Капитализм ақидасига эътиқод қиладиган инсонларнинг аҳволи шу экан, бошқаларни тасаввур қилиш қийин бўлмаса керак.\nБунга ажабланишни кераги йўқ, чунки бир неча юз йилдан бери татбиқ қилиб келинаётган капиталистик тузум инсон ҳаётини бошқаришда омадсизликка учради. Капитализм татбиқ қилиниши бошланган вақтдан шу кунгача бўлган даврга назар солган одам инсоният дуч келаётган муаммоларни муолажа қилишда капитализмнинг ўта муваффақиятсиз ва самарасиз бўлганлигини, ҳатто шу тузумнинг ўзи кўплаб муаммоларни келтириб чиқарганлигини кўриши мумкин. Шу туфайли бугунга келиб капитализмга бўлган ишончсизлик кучайиб кетди ва кучайишда давом этмоқда. Айниқса, сўнгги 20-30 йил ичида бу тузумнинг адолатсиз ва инсофсиз, нотўғри ва жирканч эканлигини миллионлаган инсонлар тушуниб етдилар.\nЮқоридагилардан маълум бўляптики, капиталистик системанинг қулаши яқин. Чунки унга нисбатан бўлган ишончга путур етган, энди одамлар ўз ҳаётларини бошқаришда унга ишончсизлик билдиришмоқда. Табиийки, унинг ўрнига альтернатив тузум зарур бўлади. У шундай тузум бўлиши керакки, одамлар ҳеч иккиланмай ўз ҳаётлари бошқарувини унга топширсинлар. Ва у тузум татбиқи натижасида инсон муаммолари тўғри ва адолатли муолажа қилинсин. Бу альтернатив тузум эса, Ислом ақидасидан келиб чиқадиган Ислом тузумидир, яъни Ислом мабдасидир. Бу мабда ўзининг ўн тўрт асрлик тарихи давомида инсоннинг асосий ва иккинчи даражали муаммоларига берган ечимлари билан унинг қалбига хотиржамлик берди. Ўз навбатида, Исломга эътиқод қилган халқларда Исломнинг тўғри ва адолатли эканлиги ҳақида мустаҳкам ишонч пайдо бўлди. Бу ишонч бугун ҳам бор. Айнан Ислом мабдаси бутун инсоният орзиқиб кутаётган ғамхўр ва инсофли, тўғри ва адолатли мабдадир ҳамда у бу борада яккаю ягонадир.\nЖамиятда адолатли тузум татбиқ қилинсагина жиноятга бериладиган жазо ҳам адолатли бўлади Ақл ва Ҳаёт Уйғонишга илк қадамнинг бошланиши\nTagsМабдага бўлган ишончонгтузум


Эркин Воҳидов номидаги мактаб-интернат ташкил этилди. Қабул қачондан?\nЭркин Воҳидов номидаги мактаб-интернат ташкил этилди....\n18.05.2018 06:52 0 418\nЭркин Воҳидов номидаги мактаб-интернат 210 ўринга мўлжалланган бўлиб, 2018-2019 ўқув йилидан мактаб-интернатнинг 5-8-синфларига, 2019-2020 ўқув йилидан бошлаб эса 5-синфига 30 нафардан ўқувчи қабул қилинади. Бу ҳақда Халқ таълими вазирлиги ахборот хизмати хабар берди.\nҲозир Халқ таълими вазирлиги томонидан ҳамкор вазирлик ва идоралар билан биргаликда янги ўқув йилидан бошлаб мактаб-интернатга олий таълим муассасаларини тамомлаган иқтидорли педагог-кадрларни жалб қилиш, муассасанинг моддий-техник базасини мустаҳкамлаш мақсадида уни ётоқхона, ошхона, кутубхона, фаоллар зали ва ўқув лаборатория жиҳозлари ҳамда компьютер техникаси, ўқув-методик мажмуалар, ўқитувчилар учун методик қўлланмалар ва бадиий адабиётлар билан таъминлаш чоралари кўрилмоқда.\nМарғилон Эркин Воҳидов мактаб-интернат\nАвто 20/09, 12:33


Матбуот анжумани: Солиқ идоралари беш йил олдингидек назоратчи эмас! » Sangzor.uz - Инновацион ахборот портали\nSangzor.uz » Жиззах янгиликлари » Матбуот анжумани: Солиқ идоралари беш йил олдингидек назоратчи эмас!\nМатбуот анжумани: Солиқ идоралари беш йил олдингидек назоратчи эмас!\nБугун Жиззах вилояти давлат солиқ бошқармасида ОАВ ходимлари ва блогерлар учун матбуот анжумани бўлиб ўтди. “Солиқчи – тадбиркорга кўмакчи” тамойили ижросига бағишланган мазкур тадбирда сўнгги йиллардаги солиқ ислоҳотлари мавзуси қизғин муҳокамада бўлди.\nМатбуот анжуманида вилоят ДСБ бошлиғи ўринбосари Жўрабек Ахбўтаев сўзга чиқиб, “Солиқчи – тадбиркорга кўмакчи” тамойилига кўра иш юритиш солиқ идораларининг асосий функциясига айланиб бораётганини рақамларда ифода этди.\nЎзбекистон Республикаси Президентининг 2020 йил 29 декабрда Олий Мажлисга қилган Мурожаатномасида ҳамда 2021 йил январь ойида ўтказилган селектор йиғилишларида ишсиз аҳолини оилавий ва хусусий тадбиркорликка, ҳунармандчиликка жалб этиш, янги ташкил бўлган тадбиркорлик субъектларини қўллаб-қувватлаш уларнинг муаммоларини ечишда амалий ёрдам бериш, банклар томонидан уларга кредит ажратишга кўмаклашиш, “Солиқчи - тадбиркорга кўмакчи” тамойилини амалиётга кенг жорий этиш белгиланган.\nМазкур топшириқлар ижросини таъминлаш мақсадида Давлат солиқ қўмитаси томонидан “Солиқчи - тадбиркорга кўмакчи” тамойили доирасида тадбиркорларни қўллаб-қувватлаш борасида амалга оширилиши лозим бўлган ишлар бўйича “Ҳаракатлар режаси” ишлаб чиқилган.\nУнга кўра, тадбиркорлик субъектларига дастлабки бухгалтерия ишини юритишга, ҳисоботларини топширишга кўмаклашиш; солиқ режимини танлашда маслаҳат ва кўмак бериш; солиқ қарзини МИБ орқали дебитор ҳисобидан ундиришга кўмаклашиш; ортиқча тўланган ҚҚС қайтариш хамда ортиқча тўланган солиғини бошқа турдаги солиқ қарзига ўтказиш; солиқ имтиёзлари ва уларни қўллаш тартибини тушинтириш; онлайн НКМ ўрнатишга кўмаклашиш бўйича амалий ёрдам ва маслахатлар бериш белгиланган.\nБундан ташқари бошқа идора ва ташкилотларга алоқадор бўлган муаммоларни, жумладан банклардан кредит ажратилишида, тадбиркорлик фаолиятини амалга ошириш учун ер майдони ёки ижарага жой кераклиги газ, электр, сув ва канализация муаммолари бўйича тегишли ташкилотларга мурожаат хатлар юбориш, юборилган хатлар бўйича амалга оширилган ишлар тўғрисида маълумотлар талаб қилиб олиш, ижобий хал қилинмаган ҳолларда юқори ташкилотларга бартараф қилишга амалий ёрдам бериш юзасидан мурожаат қилиш кўрсатилган.\nЖиззах вилоятида “Солиқчи- табдиркорга кўмакчи” тамойилида “Тадбиркорликни қўллаб-қувватлаш” шўъбаси ходимлари томонидан 2021 йилнинг 1 январидан - май ойининг 20 кунига қадар қуйидаги ишлар амалга оширилди.\nЯнварь ойида вилоят бўйича 416 та тадбиркорлик субъектларининг муаммолари ўрганилди. Февраль ойида Жиззах вилояти ДСБнинг 2021 йил 1 февралдаги чора-тадбир режасига асосан бошқарма бўлим бошлиқлари ва малакали ходимлар иштирокида 2 та ишчи гуруҳ шакллантириб, 2021 йилдаги солиқ қонунчилигидаги ўзгаришларини тадбиркорлик субъектларига етказиш мақсадида 5,6,7 февраль кунлари вилоятнинг барча ҳудудларида тадбиркорлар билан семинарлар ўтказилди.\nТадбиркорларни сегментлаш орқали кўмаклашиш зарур бўлган 1120 та тадбиркорлик субъектларининг муаммолари ўрганилиб, уларнинг ҳисоб-китобларини юритишда, солиқ режимини танлашда, дастлабки бухгалтерия хисоб-китобларини юритишда кўмаклашилди. Март ойида ДСҚ томонидан тадбиркорларни сегментлаш орқали кўмаклашиш зарур бўлган 1783 та тадбиркорлик субъектларининг муаммолари ўрганиш белгиланган бўлиб, амалда 1838 та тадбиркорлик субъектларининг муаммолари ўрганилди. Уларга хисоб-китобларини юритиш, солиқ режимини танлаш, дастлабки бухгалтерия хисоб-китобларини юритишда кўмаклашилди.\nЖиззах вилояти бўйича 7079 та фаолиятини тўхтатган якка тартибдаги тадбиркорлардан 2764 тасининг муаммолари ўрганилди. Уларнинг 114 нафари фаолиятини тиклаш истагини билдирган.\nАпрель ойида ДСҚ томонидан тадбиркорларни сегментлаш орқали кўмаклашиш зарур бўлган 1783 та тадбиркорлик субъектларининг муаммолари ўрганилиб, ушбу тадбиркорлик субъектларига хисоб-китобларини юритишда кўмаклашилди. Апрель ойида 1619 та корхона ўрганилиб, 267 та тадбиркорлик субъектлари тиклаш истаги борлигини билдирган. ҚҚС тўловчи сифатида рўйхатдан ўтиш учун ариза берган 28 та корхона жойига чиққан ҳолда ўрганилди. Май ойида 534 та тадбиркорлик субъектларининг муаммолари ўрганилган. Уларнинг жами 144 таси ёки 39 %нинг фаолияти тикланган.\nЖиззах вилояти бўйича жорий йилнинг 1 январидан май ойининг 20 кунига қадар “Солиқчи тадбиркорга кўмакчи” тамойили асосида 56 та тадбиркорлик субъектларига 8 696,4 млн. сўм кредит олиш учун банкларга хужжатлар топширилган бўлиб, бугунги кунга қадар 29 тасига 2 449,0 млн.сўмлик кредит олишда кўмаклашилган.\nШунингдек, Ўзбекистон Республикаси Вазирлар Маҳкамасининг “Қўшилган қиймат солиғи ҳамда чет эл юридик шахслари билан боғлиқ солиқ маъмурчилигини такомиллаштириш чора-тадбирлари тўғрисида”ги 489-сонли қарор билан тасдиқланган Низом талабларига асосан ҳисобга олиш натижасида ҳосил бўлган ортиқча тўловни корхоналарнинг ҳисоб рақамига қайтариш юзасидан қилган аризалари юзасидан 2021 йил январь-май ойлари давомида жами 153 та ташкилотга 132,6 млрд.сўм ҚҚС суммаси қоплаб берилди. Жумладан, JIZZAX-TOSHTEPA TEKSTIL МЧЖ га экспорт қилиш натижасида ҳосил бўлган 1058,0 млн.сўм ҚҚС суммаси 3 кун ичида Низом талабларига асосан бошқарма ходимлари томонидан ўрганилиб чиқилиб, жамиятнинг ҳисоб рақамига қайтарилди.\nМатбуот анжумани иштирокчилари солиқ ислоҳотлари ва имтиёзлари борасида саволларга мутахассислардан батафсил жавоб олдилар ҳамда солиқ идоралари бундан 5-6 йил олдингидек фақат назоратчи эмас, ҳамкор бўлиб бораётганини таъкидлашди. “Жараён давом этади, солиқ идоралари тадбиркорга, халққа янада яқин бўлиб бораверади” деди ДСБ бошлиғи ўринбосари Жўрабек Ахбўтаев.\nТадбирда журналистларга яширин иқтисодиётга қарши курашда ҳамкорлик қилиш, тарғибот ишларини кучайтириш ҳамда ҳар қандай савол ва мурожаатлар бўйича аввало солиқ идораларига мурожаат қилишлари сўралди. Зотан, солиқ тўлаш маданияти янги Ўзбекистонни қуриш йўлида муҳим фуқаролик позицияси ҳисобланади.\n“Солиқчи – тадбиркорга кўмакчи” қандай тамойил


Руслан КУДАЕВ: «СПОРТДА ХАТОНИНГ КАТТА-КИЧИГИ БЎЛМАЙДИ» - Ўзбекистон овози газетаси\nРуслан КУДАЕВ: «СПОРТДА ХАТОНИНГ КАТТА-КИЧИГИ БЎЛМАЙДИ»\nЮртимизда спортнинг қиличбозлик тури оммалашиб бормоқда. Янги истеъдодларни излаб топиш, тарбиялаш борасида катта ишлар амалга оширилмоқда. Пойтахтимизда Қиличбозлик олий маҳорати мактаби халқаро андозалар асосида тўла қайта жиҳозланиб, ёшлар ихтиёрига топширилди.\nВилоятларда ушбу спорт турига ихтисослаштирилган махсус болалар ва ўсмирлар спорт мактаблари, тўгараклари ташкил этилгани ўз самарасини бермоқда. Кейинги йилларда мамлакатимиз спортчилари қитъа ва жаҳон чемпионатлари, ёзги Олимпия ўйинларида Ватанимиз шарафини муносиб ҳимоя қилмоқда.\nИқтидорли ёшлардан бири — қиличбозликнинг шпага йўналиши бўйича жаҳон чемпионати совриндори, Марказий Осиё чемпиони, Лондон олимпиадаси иштирокчиси Руслан Кудаевдир.\n— Андижон вилоятининг Асака шаҳрида туғилганман, — дейди Руслан КУДАЕВ. — Ўн бир ёшимдан бошлаб шаҳримиздаги 2-болалар ва ўсмирлар спорт мактабида мураббий Ринат Семенеевдан қиличбозликнинг илк сир-асрорларини ўрганганман. Устозимнинг талабчанлиги ва қаттиққўллиги туфайли орадан бир неча йил ўтиб, шпага бўйича ўсмирлар ўртасида мамлакат миқёсида ўтказилган мусобақаларда ғалаба қозона бошладим. Сўнгра айнан Ринат аканинг тавсияси билан пойтахтимиздаги Республика Олимпия захиралари спорт коллежида таҳсил олдим. Ҳозиргача қўлга киритган ғалаба ва ютуқларим замирида аввало мураббийларимнинг беқиёс хизматлари ётибди. Шу боис халқаро мусобақаларда уларнинг ишончини оқлашга ҳаракат қиламан.\n— Мустақил Ўзбекистон қиличбозларидан эркаклар ўртасида биринчи бўлиб сизга Лондон олимпиадасида қатнашиш бахти насиб этди. Унда дастлаб Жанубий Корея вакили Парк Кёнг Дуни мағлубиятга учратдингиз. Аммо ярим финал йўлланмаси учун кечган баҳсда Венесуэла спортчиси Сильвио Фернандесга 3:15 ҳисобида имкониятни бой бергандингиз. Шу ўринда, Лондон олимпиадасидаги иштирокингиз хусусида ҳам тўхталсангиз...\n— Аслида ҳар бир спортчи учун Олимпия ўйинларида қатнашишнинг ўзи — катта шараф! Дунёда бир неча бор жаҳон чемпиони бўла туриб, бирорта ҳам олимпиадада иштирок этолмаганлар оз эмас. 2004 йили Афина, орадан тўрт йил ўтиб, Пекин олимпиадасига йўлланмани қўлга киритиш учун менга бироз омад ва тажриба етишмаганди. Айрим вазиятларда арзимаган биргина хато тўрт йиллик меҳнатингни чиппакка чиқариши ҳеч гап эмас. 2012 йилги Лондон олимпиадасида қатнашиш шарафига муяссар бўлдим. Биринчи жангда Жанубий Корея спортчисини енгганимдан сўнг, ўзимга бўлган ишонч янада ортди. Аммо венесуэлалик спортчи билан бўлган учрашувда бироз толиққаним панд берди.\nҚиличбозликни кўпчилик бежизга шоҳмотга қиёсламайди. Сабаби, бу спорт тури инсондан нафақат чаққонлик, балки ақл-идрок, чидам, мўлжални аниқ ва тез олишни талаб қилади. Бир сўз билан айтганда, Лондон олимпиадаси мен учун катта маҳорат ва синов мактаби бўлди. Айни вақтда 2016 йили Бразилияда бўладиган навбатдаги ёзги Олимпия ўйинларига йўлланмани қўлга киритиш орзусида ўз устимда астойдил ишлаяпман. 2014 йили Жанубий Кореяда Осиё чемпионати бўлиб ўтади. Ҳозир шу мусобақага тайёргарликни бошлаганмиз. Январь ойидан бошлаб машғулотларни Япония давлатида олиб борамиз.\nЎзбекистон терма жамоаси таркибида Рустам Дўстмуҳаммедов, Рустам Иброҳимов, Искандар Баширов, Роман Александров, Гулмира Мамадалиева каби спортчиларимизга ишонч катта.\n— Кейинги йилларда дунёда ўзбек қиличбозлик мактаби нуфузи сезиларли даражада ортди, — дейди Ўзбекистон терма жамоаси бош мураббийи Александр Пелих. — Бу ўз-ўзидан бўлаётгани йўқ, албатта. Аввало, буни мамлакатимизда болалар спортини ривожлантиришга қаратилаётган катта эътибор ва ғамхўрлик билан изоҳлашни истардим. Илгари нафақат вилоятларда, балки пойтахтимизда ҳам машғулотларни кўнгилдагидек ташкил этиш учун шароит йўқ эди. Бугун манзара буткул ўзгача. Қиличбозлик мактаблари, тўгаракларида минглаб ўғил-қизлар ўз маҳоратини оширмоқда. Уларга малакали мутахассислар сабоқ бераяпти. Болалар ва ўсмирлар ўртасида бир йилнинг ўзида ўнлаб нуфузли мусобақалар ўтказиш анъанага айланганлиги янги-янги истеъдодларни кашф этишга хизмат қилмоқда.\nҚиличбозликнинг ватани Франция саналади. Мусобақаларда асосан француз тилидаги терминлар ишлатилади. Шу боис бу йилдан бошлаб мамлакатимизда ушбу спорт турига қизиқувчиларга француз тилини чуқурроқ ўргатиш чора-тадбирлари амалга оширилаяпти. Мисол учун, айни пайтда пойтахтимизда қиличбозларга амалий машғулотлардан ташқари, француз тили дарслари ўтила бошланди.\nСпортчиларимиз нафақат жанг йўлакчасида, балки тил билишда ҳам ҳеч кимдан кам эмасликларини намойиш этишмоқда.


СОХТА ХАЛИФАЛИКНИНГ УЙДИРМАЛАРИ — Zamaxshariy.uz\nСОХТА ХАЛИФАЛИКНИНГ УЙДИРМАЛАРИ\nМустақиллик йилларида динимизга берилган имкониятларни суистеъмол қилган баъзи ёт фирқалар кишилар ўртасида турли ихтилофларнинг авж олишига сабаб бўлдилар. Буни биринчи бўлиб, ўзини “соф ислом ҳимоячиси” сифатида ИШИД деб номланган оқим бошлаб берди.\nДунёнинг турли давлатларида бўлгани каби бизнинг мамлакатимизда ҳам турли экстремистик, ақидапараст ва мутаасиб оқимларнинг ботил ақидаларига эргашиб, залолат ботқоғига ботиб қолган кимсаларнинг борлиги кишини ранжитади. Бундан ташқари ношукрлик қиладиган, ғанимларнинг ноғорасига ўйнайдиган ўз юртига қарата тош отадиган нобакор шахслар ҳам йўқ эмас. Кейинги пайтларда сохта пайғамбарлар, имом маҳдийлар, Аллоҳдан ваҳий қабул қилишни даъво қилувчилар, ғайб илмидан хабар берувчилар, сохта эшонлар учрамоқда.\nЎзини портлатиб юборётган кимсалар икки карра гуноҳи азимга қўл уришяпти, чунки улар бу қабихлик билан қанчадан-қанча айбсиз кишиларнинг умрига зомин бўлмоқдалар.\nИслом ҳалифалигини қайта тиклаш ва ислом шариатини амалда татбиқ этишни мақсад қилган сохта салафий ғоялари ва “жиҳод” га тарғиб қилишга асосланган оқимлар ғеч бир натижага эриша олмайдилар. Халифаликни тиклашга уринаётганлар барибир ҳеч бир натижага эриша олмайдилар. Чунки бу даъволар шаръан ҳаром бўлган сохта халифаликдир. Ҳалифалик Пайғамбаримиздан кейин озгина вақт бўлган холос. Ироқ ва Шомда ислом давлатини ташкил қилиш ҳаракати билан юрганларнинг ҳам охири вой. Бу пуч ғоялар ҳеч қачон амалга ошмайди.\nЮртимиз мусулмонлари неча асрлардан бери ислом динининг соф кўрсатмаларига амал қилиб келмоқдалар. Шундай экан, динимизнинг соф маърифатини ёшларимизга етказиб, уларни сохта оқимлар таъсиридан ҳимоя қилайлик.\n“Олти Аълам бобо” жомеъ масжиди имом-хатиби\nPrevious Post:ЎЗБЕКИСТОН РЕСПУБЛИКАСИНИНГ АСОСИЙ ҚОНУНИ\nNext Post:МИССИОНЕРЛАРНИНГ ТУЗОҒИДАН САҚЛАНИНГ


Пойтахтда қурилаётган ер усти метроси устунлари яқинидаги ер ўпирилиб тушди - Халқ сўзи\nПойтахтда қурилаётган ер усти метроси устунлари яқинидаги ер ўпирилиб тушди\n16:39 22 Май 2020 Жамият\nИжтимоий тармоқларда пойтахтда қурилаётган ер усти метроси устунлари яқинидаги ернинг ўпирилиши акс этган суратлар тарқалди. “Ўзбекистон темир йўллари” АЖ воқеа бўйича изоҳ берди.\n“Ўзбекистон темир йўллари” АЖ Капитал қурилиш дирекцияси ушбу фактни ўрганиб чиққач, пойтахтнинг Шоҳсанам кўчасидаги мазкур ўпирилишга ер остидаги 1200 мм ли водопровод трубасининг бетон қопламаси бузилиши сабаб бўлганини аниқлади.\nТошкент шаҳар “Сувсоз” давлат унитар корхонаси вакилларининг сўзларига кўра, сув таъминоти ва коммуникация алоқаларида ҳеч қандай шикаст йўқ. Катта эҳтимол билан, йўл қопламаси ва бетон плиталар катта ташқи босимга (кўп тоннали юк машиналар қатновига) бардош бера олмаган. Ҳодиса бўйича тегишли хизматлар ўрганиш ишларини ўтказишяпти.\nАйни пайтда шаҳар сув таъминоти ташкилотининг ходимлари таъмирлаш ва тиклаш ишларини олиб боришмоқда.\nШу билан бирга, ушбу воқеанинг қурилаётган ер усти ҳалқа метро линиясига таъсири бўйича ташвишланишга асос йўқлигини таъкидлаймиз.\nЎпирилиш қурилаётган ер усти метроси таянч устунларидан 10 метр узоқликда содир бўлган. Мутахассислар фикрига кўра, рўй берган ҳодиса объектга хавф туғдирмайди“, — дейилади изоҳда.\n9 май тадбирлари карантин талабларига қатъий риоя этган ҳолда ўтказилади\nХалқаро ислом академияси ректори Рустам Қосимов вафот этди


Интервью. Юнусова Камола “Ҳаммаси бироз вақт ва тажриба талаб этар экан”\nИнтервью. Юнусова Камола “Ҳаммаси бироз вақт ва тажриба талаб этар экан” 11.05.2021 15:40\n1. Камондан отиш спорти айни пайтда сизга нима беряпти?\n- Мен бу спортда ўзимни топганман деб бемалол айта оламан, чунки у характеримга анча мос келади. Мен ишга стратегия, ўзига хос усуллар асосида ёндашишни ёқтираман. Бу спортга опам туфайли кириб келганман.\n2. Илк хорижий спорт саёҳатингиз ва у қандай ўтган?\n- Биринчиси 2017 йилда Қозоғистонда бўлган. Энг қизиғи мен барча йўналишларда тўртинчи ўринни олганман. Балки шуниси биландир бу саёҳатим эсда қоларли бўлган. Шу мусобақадан сўнг ўз устимда ишлашни янада кучайтирдим. Хуллас ҳаммаси бироз вақт ва тажриба талаб этар экан.\n3. Спортдан бўш вақтларингизда нималар билан шуғулланасиз?\n- Қўшиқ айтишни яхши кўраман, яна китоб ўқишни. Тўғриси одатда бўш вақтим кам бўлади. Вақтимни кўп қисми машғулотларда, йиғинларда, мусобақаларда ўтади. Келажакда ,албатта, шу спорт турида кўплаб шогирдларни тарбиялаш ниятим бор.


“Женоа” Шомуродовга таклиф қилинган катта суммадан воз кечди. Ёзда Элдорнинг бозори қайнайди!\n19 февраль, 2021, 13:25\nЭлдорга ҳозирдан таклифлар бор!\nҚишки трансферлар даврида А Серияга дахлдар энг биринчи ва катта шов-шув Элдор Шомуродовга “Ювентус” қизиқаётгани бўлди. Бу ҳақда Италиянинг бир неча йирик оммавий ахборот воситалари хабар тарқатди. Мавзу юзасидан “Ювентус” спорт директори, “Женоа” президенти, Шомуродовнинг агентлари, мураббийлари, футбол жамоатчилиги ҳам ўз фикр-мулоҳазаларини билдирди.\nИталиялик таниқли журналист Жанлука Ди Марцио ёзги трансферлар вақтида “Женоа” ҳужумчиси Элдор Шомуродовнинг харидори кўп бўлиши ва унинг нархи ошиб бораётгани ҳақида маълумот берди.\n- Айни пайтда Элдор Шомуродовнинг ҳақиқий трансфер суммаси камида 5 миллион еврони ташкил қилмоқда. Агар “Женоа” уни ҳозирнинг ўзида сотиб юборишни истаганида айнан шунча пул оларди. Бир неча клублар генуяликлар билан боғланиб, Шомуродов трансфери ҳақида суриштиргани ва нархини сўрагани бор гап. Бу нарх айнан 15 миллион еврони ташкил қилади. Яъни, Элдорнинг трансфер нархи ярим йилда икки баробар ошди. Пёнтек трансферида генуяликлар бир неча баробар фойда кўрган эди. Польшалик ҳужумчини “Женоа” 4,5 миллион еврога олганди, кейинчалик “Милан” бу футболчи учун 35 миллион евро тўлаган.\nИталияда шундай қоида бор: агар яхши футболчини кўрсак, уни 20 ёки 30 миллион евро бўлса ҳам, сотиб олиш керак. Коронавирус пандемияси даврида ҳам бу ҳолат ўзгармайди.\nИталияда Шомуродовга “Ювентус” қизиқаётгани айни ҳақиқат. Шундай ҳам бўлгани рост. Ёзги трансферлар вақтида ўзбек ҳужумчиси эътибор марказида бўлиши кутиляпти. Элдор “Боруссия Дортмунд” ва “Севилья” учун ҳам қизиқарли вариант ҳисобланади. Унга асосан истеъдодли ёш футболчиларни қадрлайдиган клублар харидор бўлади. Шомуродов айнан шу типдаги ҳужумчидир.\nИкки-уч ҳафта муқаддам “Женоа” ва “Ювентус” ўзаро гаплашди. Ўшанда туринликлар Шомуродов ҳақида сўраган. Бу аниқ маълумот. Генуяликлар Элдорни сотиб юборишни истамади, бироқ “Ювентус”нинг у ҳақидаги позициясини аниқлаштириб олди. “Ювентус” ва “Женоа” мустаҳкам дўстона алоқаларга эга. Улар ҳар йили ўйинчи алмашади. Бу гал ҳам улар навбатдаги трансферларга замин яратди.\nЭлдор Шомуродов “Ювентус”га ўтадими ёки бошқа жамоагами, буни билмайман. Лекин клублар бозор шароитида бир бири билан доимий алоқада бўлади. Агар “Женоа” президенти Энрико Прециозига кўп пул таклиф қилинса, ҳар кимни ҳам сотиб юборадиган одам. Ҳатто пул учун ўзининг оёғидан ҳам воз кечишга тайёр, - деди Жанлука Ди Марцио.\nЭслатиб ўтамиз, Элдор Шомуродов “Ростов”дан “Женоа”га 7,5 миллион евро эвазига кўчиб ўтган. Унинг генуяликлар билан шартномаси 2024 йилнинг ёзигача тузилган. А Серияда муваффақиятли ўйнаётган футболчимизга “Ростов”да ўйнаб юрган пайтида ҳам Италия, Германия, Франция, Туркия каби мамлакатларнинг етакчи клубларидан етарлича қизиқиш бўлган эди.\nЭнди ўзбек ҳужумчиси кучли бешлик чемпионатларда ҳам ўйнашга қодирлигини исботлаганидан кейин унинг харидорлари сафи янада кенгайиши кутилмоқда.\n“Женоа” Шомуродовни қандай олгани ошкор бўлди (Кўпчилик билмайдиган янги маълумотлар)!\nФото "Беневенто"га қарши баҳс учун "Женоа"нинг қайдномаси эълон қилинди\nФото "La Gazette dello Sport" "Женоа" - "Беневенто" баҳси учун тахминий таркибини маълум қилди (фото)\nТЕЗКОР ХАБАР Шомуродов мақсадига етадими?


“СИЗ ЎЗИНГИЗ ВА ЯҚИНЛАРИНГИЗНИ БИЛАСИЗМИ?” ва “КАСБГА ҚИЗИҚИШ” МАВЗУЛАРИДА ПСИХОЛОГИК ТРЕНИНГ » Kamoliddin Behzod nomidagi Milliy Rassomlik va Dizayn Instituti\nЖорий йилнинг 24 ноябрь куни Тасвирий санъат факультети “Театр безаги рангтасвири” йўналиши 1-курс талабалари иштирокида институт психологи З.Назарова томонидан “Сиз ўзингиз ва яқинларингизни биласизми?” ва “Касбга қизиқиш” каби мавзуларда психологик тренинг машғулоти ўтказилди.\nМазкур семинар-тренингда талаба-ёшлар ўзларининг эркин фикр мулоҳазаларини баён этишди, ўз курсдошларининг фикрларини тинглашди. Ўзлари қизиқтирган саволларга иштирокчилар ёрдамида жавоблар олишди.\nБу тренингда С.Яхёев, Ж.Зайлиев, И.Номозов, Д.Шокирова, Р.Ибрагимов, Б.Убайдуллаев, Д.Тўлабоев, М.Миноварова, К.Максютова, А.Манохов, Н.Жуманова, И.Валиев каби талабалар иштирок этишди.\nТренинг машғулот олиб боришдан мақсад 1-курс талабаларининг ўзаро характер хусусиятларини билиб, шахслараро муносабатда эркин бўлишлари,ютуқ ва камчиликларини аниқлашдан иборат эди.\n“Касбга қизиқиш” мавзусидаги машғулотда эса талабаларнинг ўзтанлаган касбларига бўлган қизиқиш даражаларини аниқлаш борасида фикрлар ва тўғри йўналиш берилди.\nПсихологик тренинг ижобий кайфиятда муваффақиятлиўтди.


12 апрел 2021, Тошкент вақти: 03:32\nЖанубий Осетия ҳудудида Грузия ва Россия ҳарбийларининг жанг ҳаракатлари бошланганидан 3 кун ўтиб на Ўзбекистон ва на Марказий Осиёнинг бошқа давлатлари воқеа юзасидан расмий муносабат билдирди.\nХалқаро жамоатчилик Жанубий Осетиядаги ҳарбий ҳаракатларни тўхтатиш ва музокараларни бошлаш заруратини таъкидлашда давом этмоқда. Аммо МДҲ мамлакатлари орасида бу иттифоққа аъзо сифатидаги дастлабки вақтларидан буён қарама-қарши ҳаракатлари билан ажралиб келган Грузияда юзага келган бугунги вазият собиқ иттифоқ давлатлари раҳбарларини анча қийин аҳволга солиб қўйган кўринади.\nХусусан, Марказий Осиё давлатлари, жумладан, Ўзбекистон томони бу воқеага ҳануз расмий муносабат билдиргани йўқ. Бу мамлакатлар расмий ахборот воситаларида эса ҳарбий низолар бораётган ҳудуддаги жанг ҳаракатларининг қисқагина хроникаси берилмоқда, холос.\nЎзбекистонлик аксар таҳлилчилар бундай нозик вазиятларда сукут сақлаш Ўзбекистон учун хослигини таъкидлар экан, бошқа томондан, Грузия раҳбариятининг кутилмаган бу ҳаракати ҳудудий яхлитлик бобидаги можародан ўта қўрқадиган марказий осиёлик давлат раҳбарларини хавотирга солишини ҳам эътироф этмоқда.\n“Бу ҳозир жуда катта сиёсий муаммо бўлиб турибди. Агар Ғарб давлатлари ёки АҚШ астойдил Грузияни қувватлаганда эди, МДҲ мамлакатлари учун қарор бериш сал енгил кечар эди. Аммо ҳатто АҚШ ва Европа Иттифоқининг ўзи ҳам Грузия раҳбарияти ҳаракатларини қувватлагани йўқ ва бу президент Саакашвилининг сиёсий хатоси бўлди. Энди Грузия раҳбарияти Россиянинг айрим кескин шартларига ҳам кўнишга мажбур бўлади, фикримча. Бу қадар мураккаб вазиятларда эса, айниқса, Ўзбекистон раҳбари оғиз очишга ҳеч шошилмайди”,- дейди ўзбекистонлик сиёсий таҳлилчи, собиқ дипломат Тошпўлат Йўлдошев.\nЯна бир ўзбекистонлик сиёсий таҳлилчи Камолиддин Раббимов фикрича, МДҲ мамлакатлари, хусусан, Марказий Осиё мамлакатлари учун ўта хавотирли вазиятни юзага келтирган бу низога Ўзбекистон раҳбарияти томонидан кейинчалик ҳам расмий муносабат билдирилмаслиги мумкин.\n“Бу вазиятга Тошкент ва Москва муносабатлари призмасидан назар ташлаш керак, менимча. Гарчи кейинги йилларда томонлар ўртасидаги муносабатлар изчиллик билан ривожланиб бораётган бўлса-да, айнан Грузиянинг ҳудудий яхлитлиги борасида Тошкент Мосва нуқтаи-назарини қувватламайди. Бу воқеаларга муносабат билдирмаслик билан Тошкент, менимча, Грузиянинг ҳудудий яхлитлигини қувватлайди”,- деди К.Раббимов.\nХудди шундай Қозоғистон томони ҳам бу масалада алоҳида манфаатларига эга, дер экан К.Раббимов, Қозоғистоннинг кейинги йилларда юритган ташқи сиёсатдаги ўзига хослиги — оппонентларга эга эмаслигига урғу берди.\n“Қозоғистон бирор бир давлат ёки халқаро ташкилот билан тортишмайди. Бу давлат ҳамма мамлакатлар билан кўп векторли, дўстона муносбатлар юритиш тарафдори. Шу билан бирга, Грузиядаги энг катта инвесторлардан бири ҳам айнан Қозоғистон. Яъни Грузиянинг ҳудудий яхлитлиги ва бу ерда тинчлик бўлиши Қозоғистон учун ҳам ўта муҳим ва бу давлат ҳам сукут сақламагани тақдирда музокара йўли билан тинчликка эришиш зарур, деган мазмундаги умумий баёнот билан чекланса керак”,- деди К.Раббимов.


МикроГЭСларни қуриш режаларига тузатиш киритилди | NORMA.UZ\n«Ўзбекгидроэнерго» АЖ Жиззах вилоятидаги Зомин сув омборидан чиқадиган каналда қуввати 200 кВт бўлган микроГЭС қурилиши бўйича пилот лойиҳасини амалга оширди.\nУшбу лойиҳа натижаларини ҳисобга олган ҳолда, компания ва «Гидролойиҳа» АЖ лойиҳа институти мутахассислари Андижон, Жиззах, Наманган, Қашқадарё, Самарқанд ва Фарғона вилоятларига чиқиб, микроГЭС қуриш учун энг истиқболли участкаларни қўшимча равишда ўргандилар.\nУлар илгари режалаштирилган Жиззах, Наманган, Сирдарё ва Хоразм вилоятларида 32 та микроГЭС қурилиши мақсадга мувофиқ бўлмайди деган хулосага келдилар. Бунга сув оқими етарлича давомли эмаслиги, сув босими (1 – 4,5 метр) ва канал бўйича сув сарфи (0,25 – 4 куб м/сек) пастлиги сабаб қилиб келтирилди.\nАндижон (6), Қашқадарё (2), Самарқанд (5) ва Фарғона (1) вилоятларида янги микроГЭСларни қуриш учун сув оқимларининг 14 та истиқболли участкалари аниқланди. Бу ерда сув босими (6 – 90 метр), сув сарфи (1 – 8 куб м/сек) ҳамда бир йил мобайнида сув оқими режимларининг давомийлиги анча юқори.\nШу тариқа, ҳаммаси бўлиб 19 та микроГЭС қурилади, уларнинг жами ҳисоб-китоб қуввати 10 055 кВт ни ташкил этади. Қурилиш харажатлари 12 млн АҚШ долларидан ортиқни ташкил этади. 2019 йилнинг IV чораги ва 2020 йилнинг III-IV чоракларида ишга тушириш мўлжалланган.


"ЖЫЗЗАҚ — ЕЛIМIЗ ЖYРЕГI" » Жиззах ҳақиқати газетаси расмий сайти\nЖиззах ҳақиқати газетаси » Янгиликлар » "ЖЫЗЗАҚ — ЕЛIМIЗ ЖYРЕГI"\n1993 йил 14 февраль куни Тошкент шаҳрида, зиёлилар оиласида таваллуд топган Жанар Михаева болалигидан санъатга меҳр қўйди. Отаси Бакрам Михаев шаҳардаги 18-умумтаълим мактабининг 1-синфида ўқийдиган қизалоғига 1-сон мусиқа мактабида фортепьянодан сабоқ олиши учун имконият яратиб берди. Мусиқа илмини яхши ўзлаштириши учун доим қўллаб-қувватлади. Билимга чанқоқ, интилувчан, қизиқувчан Жанар дарсликлар ва мусиқа билан кифояланиб қолмади. У рақс тўгараги ҳамда қўл жангги спорт машғулотларига ҳам фаол қатнашди.\n— Умумтаълим ва мусиқа мактабларининг кунлик мавзулари, вазифалари, қўшимча машғулотларини сидқидилдан бажарар эди, — дейди Жанарнинг отаси, истеъфодаги майор Бакрам Михаев. — Тенгдошларидек болалик ўйинларига қизиқиш ўрнига уй ишларига ёрдам беришга ҳаракат қиларди. Бир куни онасининг раҳми келиб: — Иккала мактабдаги вазифалар, яна бизга ёрдамлашишинг сенга қийин бўлаяпти, истасанг мусиқа мактабига бормай қўяқол, деди. Шунда қизим: "Ҳаммасини уддалайман, нима иш бўлса қиламан, ҳар қандай қийинчиликларга розиман, лекин мусиқа мактабини албатта беш баҳога битираман. Бу ҳақда бошқа гапирманг, онажон!", — деган эди. Унинг юксак иштиёқи, ўзига ишончи, қатъиятини кўриб фахрландим.\nҚаҳрамонимиз ўзи айтганидек мактабни аъло баҳоларга тамомлагач, Ҳамза номидаги республика мусиқа коллежининг Овоз режиссёрлиги йўналишига ўқишга кирди. Бироқ коллеж раҳбарияти дарслар давомида унинг фортепьяно чалиш бўйича иқтидори эътирофга лойиқлигидан хабардор бўлгач, Жанарнинг ўқиши 2-босқичдан Эстрада чолғу ижрочилиги йўналишига кўчирилишини маъқул кўришди. Бу орада Жанар мусиқа назарияси бўйича тенгдошларидан бироз ортда қолганлигини тушуниб, ўз устида тинмай ишлашни одат қилди.\n— Жанар опа мен ва синглим Сағдия Алимова учун нафақат меҳрибон устоз, балки ўзида камтарлик, самимийлик, меҳнаткашлик, жонкуярлик каби умуминсоний гўзал фазилатларни мужассам этган комил аёл сифатида меҳримизни қозонган, — дейди Сабина Алимова. — Устоз биздан энг аввало ўз қизиқишларимизни ҳар қандай вазиятда ҳимоя қилаоладиган муҳаббат билан яшаш лозимлигини талаб этадилар. Шундагина иштиёқ қалбда эътибор ва эътироф билан юксалиб боради, кишининг ўзига бўлган ишончини мустаҳкамлаб, иродасига ўктамлик бахш этади.\nСуҳбат сўнгида қардош меҳмон барчани байрам билан муборакбод этиб, самимий тилаклар йўллади:\n— Жиззах — юртимиз юраги. Қозоқча айтганда, "Жыззақ елiмiз жyрегi". Бу заминда умуминсонийлик ва халқпарвар туйғуларга йўғрилган юксак мақсадли, буюк қалб соҳиблари дунёга келган. Кўплаб миллат вакиллари қатори менинг қавмим ҳам асрлар бўйи бу заминда аҳилликда яшаб — яшнаб келмоқда. Шу муҳитда шахс сифатида тарбияланган ёшларнинг бир нечтаси нафақат Ўзбекистон, балки дунёнинг энг ривожланган мамлакатларида ҳам ўз ўрнига эга бўлмоқда. Қолаверса, онажоним Улболсын Михаева Мирзачўл туманидаги Гагарин шаҳрида таваллуд топган. Бу ернинг тупроқларида беғубор болалигим излари бор. Бугун Ўзбекистон Ёшлар иттифоқи Марказий Кенгаши ва миллий-маданий марказлар ташаббуси билан ташкил этилган байрам тадбири сабаб қўшиқларим билан Гагарин шаҳрига ташриф буюрдим. Фурсатдан фойдаланиб, она халқимни мустақиллигимизнинг 28 йиллиги билан муборакбод этаман. "Жиззах ҳақиқати" газетасининг ижодий жамоасига ҳам ўз миннатдорчилигимни билдираман. Унутманг, Жанар — ел Yшiн жанады!


Келин-куёв ЗАГС дан ўтгач, бир неча дақиқадан сўнг фожиали ўлим топди… - 29 Августа 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Август » 29 » Келин-куёв ЗАГС дан ўтгач, бир неча дақиқадан сўнг фожиали ўлим топди…\nГап шундаки, никоҳ маросими якунланиб, ташқарига чиққандан кейин келин-куёв ўз автомобилига ўтирди. Шунда катта тезликда келаётган «ЖИП» улар ўтирган автомобилга урилди. Оқибатда автомобил бир неча марта ағдарилиб, чуқурга қулади. Келин-куёв шу жойнинг ўзида оламдан ўтди. «ЖИП» ҳайдовчиси жабр кўрмади.\nАчинарлиси, улар болаликдан бирга бўлишни орзулашган, шу кунигина орзулари ушалганди. Яна бир даҳшат шундаки, автоҳалокат келин-куёвнинг қариндошлари кўз ўнгида содир бўлди.


У-23 Осиё Кубоги—2022. 2 та пеналти ва 4 та гол. 10 киши қолган ўзбекистон У-23 терма жамоаси пеналтилар сериясида Ироқни енгиб,1/2 финалга йўл олди » Бугунги футбол янгиликлари Узбекистон ва Жахон футболи спорт 2022\nGoal24.uz » Ўзбекистон » У-23 Осиё Кубоги—2022. 2 та пеналти ва 4 та гол. 10 киши қолган ўзбекистон У-23 терма жамоаси пеналтилар сериясида Ироқни енгиб,1/2 финалга йўл олди\nУ-23 Осиё Кубоги—2022. 2 та пеналти ва 4 та гол. 10 киши қолган ўзбекистон У-23 терма жамоаси пеналтилар сериясида Ироқни енгиб,1/2 финалга йўл олди\nФутбол бўйича У-23 Осиё Кубоги—2022 мусобақасининг 1/4 финали доирасида ўзбекистон У-23 терма жамоаси 11-июн, шанба куни Ироқ билан баҳс олиб борди.\nAсабий руҳда ўтган баҳснинг 19-дақиқасига келиб, ҳисоб очилди. Aбдувоҳид Не’матов рақиб футболчисининг провокацион ҳаракатларига учиб, унга мушт туширди. Натижада Не’матовга қизил карточка берилди, мезбонлар дарвозасига эса 11 метрлик жарима зарбаси белгиланди. Пеналти муваффақиятли амалга оширилди — 0:1.\nУшбу тўхталишлар учун ҳакам биринчи бўлимга 12 дақиқа қўшиб берди. 45+5-дақиқада Ироқ дарвозасига ҳам пеналти белгиланди. Пеналтидан Жасур Жалолиддинов унумли фойдаланди. 50-дақиқада ўзбекистон терма жамоаси ажойиб ҳужум ташкил қилди ва меҳмонлар ўз дарвозасига гол киритиб қўйди. 68-дақиқага келиб, Ироқ мувозанатни тиклади — 2:2. Ушбу ҳисоб учрашувнинг асосий дақиқаси сўнгигача сақланиб турди.\nШундан сўнг қўшимча дақиқаларга мурожаат қилинди. Экстра-таймларда ҳам дарвозалар ишғол этилмади. Пеналтилар сериясида 3:2 ҳисобида ўзбекистоннинг қўли баланд келди.\nШу тариқа Тимур Кападзе мусобақанинг ярим финалига йўлланма олди. Жамоа 1/2 финалда Жанубий Корея ва Япония учрашуви ғолиби билан тўқнаш келади.\n1/4 финал баҳси\nўзбекистон У-23 — Ироқ У-23 2:2\nГоллар: 0:1 — 19 Рамазон Жума, 1:1 — 45+5 Жалолиддинов, 2:1 — 50 Aммар Aлсавад (автогол), 2:2 — 68 Ғолиб Фалиҳ.\nПеналтилар серияси — 3:2.


Qalampir.uz - “Пахта, пахта” деб додлайверманг! Ҳашар ҳам ёшлар учун бир мактаб эди...\n“Пахта, пахта” деб додлайверманг! Ҳашар ҳам ёшлар учун бир мактаб эди...\n20:12, 27.09.2017 Жамият\nТўғри, қишлоқ шароити, ҳашарчиларга яратилган шароитлар — бешюлдузли меҳмонхона эмас! Эрта тонгда турасан, совуқ сувда ювинасан, шахсий гигиена...\nИжтимоий тармоқ саҳифаларида бу йилги пахта йиғим-терими хусусида турли гап-сўзлар юргани, мавзуга доир ҳар хил фикр-мулоҳазалар билдирилаётгани, хуллас, раҳбар ходимлар томонидан теримга мажбурлаш, жамоаларнинг норозилик хатлари, шикоятлар, пахта далаларидаги бахтсиз ҳодисалар, ҳашарчиларга шароитларнинг мавжуд эмаслиги хусусида хабарларга тўлиб тошгани ҳеч кимга сир эмас.\nЭътибор берган бўлсангиз, таҳририятимиз бу мавзуда “пашшадан фил ясаб” жамоатчилик эътиборини тортавергани йўқ...\nШундоқ ҳам Ўзбекистон ҳукуматининг олиб бораётган сиёсий, иқтисодий, маданий-ижтимоий фаолиятига таҳлилий ёки холисона ёндашиб эмас, “мухолиф нигоҳида” ёндашадиган айрим нашрлар, таъбир жоиз бўлса, бу масалани “чайнаб” ташлашди.\nБир томондан уларни тушинишга ҳаракат қиласан киши... Аслида қайсидир хорижий ташликотларнинг молиявий эҳсони ҳисобига кун кўрадиган бундай “ҳақиқатпарвар” нашрлар қанча кўп “танқидий шов-шувлар” ясасалар, шунча кўп “гонорар” олишлари аниқ. Ахир уларнинг асл мақсади инсон ҳуқуқларини “ҳимоя қилиш”дан иборат-ку...\nИккинчи томондан, уларнинг бундай “дод-войлари” жамиятда учрайдиган айрим ноҳақликлар, адолатсизликларга чуқурроқ эътибор беришга ундайди кишиларни. Баъзи бир ўз ваколатини суиистеъмол қилаётган мансабдор шахслар “олди-ортига қараб” иш юритишади.\nХуллас, жамиятда ўрин борки, жой борки, бундай “муносабатлар” қарор топаверади ва, шартли равишда, талаб ҳамда таклифдан иборат ҳаётимизда “мувозанат” сақлайди. Аниқроғи, униси ёмон, буниси яхши, демоқчи эмасман, аксинча, ҳар бир яхшида — ёмон, ҳар бир ёмонда — яхшининг бўлиш эҳтимоли мавжуд. Гап унга қайси томондан ёндашишда...\nБироқ бугунги фикр-мулоҳазаларимиз бу ҳақда эмас.\nПойтахтда туғилиб вояга етган қариндошим, унинг таъбири билан айтганда, 2-босқич толибаси “Бизни институтдан пахтага олиб кетишмоқчи... Пахта терими деганлари қанақа бўлади”, деб сўраб қолди. Юзлари оппоқ, сочлари узун, йигирма ёшга кириб пахта даласини кўрмаган жияним менинг жавобимдан ҳангу манг бўлиб қолди!!!\nКелинг, жияним билан суҳбатимизга бироз кейинроқ тўхталсак...\nТўғри, пахта йиғим-терим мавзуси билан боғлиқ айрим “кўникмаларга” эга камчиликлар, ноҳақликлар мавжуд эди. Масалан, ҳашарчилар келишига одатланган қишлоқ аҳолиси пахта теришни эплолмайдиган ёки эплашни истамайдиганлар томонидан маълум маънода “ёлланарди”. Аниқроғи, ҳам ҳашарчилар берадиган кунлик маблағни олишарди, ҳам терган пахтасининг пулини...\nАйрим ўқув юртларининг, ҳашарчилар олиб чиққан ташкилот-корхоналарнинг баъзи бир мутасадди раҳбарлари мазкур “мавсумий мажбурият”ни қойил қилиб бажаришарди. Бу “жадвал” барчамизга аён...\nЯхши пул топадиган эр талаба бўлган хотинини (янги келин, ҳомиладор аёл) ётоқли ҳашарга жўнатмаслик учун, қайсидир “ишбилармон ота” нозик қизини узоқ муддатли “гигиенага зид” тадбирга юбормаслик учун юқорида номи тилга олинган “мавсумий мажбурият” эгаларига уч-тўрт сўм пул “қистирарди”. Мутасадди ходим эса “рўйхат сонини” тўлдириш учун теримчиларни ёлларди.\nБу ерда фермерларнинг зиммасига тушадиган “мажбуриятлар” алоҳида мавзу. Вояга етмаганлар, ўқувчи ёшлар меҳнатидан фойдаланиш ҳам ақлга сиғмас ишлар. Хуллас, ичига кириб бораверса, гап кўп...\nАммо ҳаммасини биз, такрор айтаман, биз — ўзимиз қилардик! Энг қизиғи, айбни талаффуз билан эмас, имо-ишора билан бошқаларга, аниқроғи ҳокимиятга осонгина ағдарардик. Янаям аниқроғи, мавсумда “уч-тўрт танга” ишлаб қолаётганлар тутаётган исириққа олов пуркарди...\nТўғри, пахта иши осон эмас, шу пайтгача ҳам осон бўлмаган. Бироқ у — зарур хомашё! Қишлоқ хўжалигининг йирик тармоғи! Шуни унутмаслик ҳам даркор...\nМайли, хорижга пахта ёки тола сотишни масаласини қўя турайлик, пахта — Ўзбекистонда мавжуд минглаб корхоналарнинг асосий хомашёси! Унда минг-минглаб даромад солиғи тўловчилар меҳнат қилади, оила боқади, истеъмол бозоримиз пахта толасидан тайёрланадиган юзлаб маҳсулотлар билан тўлдирилади.\nПахтадан нафақат тола, балки ўнлаб бошқа маҳсулотлар, ишлаб чиқаришга тайёр ва яримтайёр хомашёлар олинади.\nБуни кўпчилигимиз мактаб парталарида ўтирган пайтларимизданоқ биламиз. Хуллас, далаларимиздан пахтани бирдан йўқотиб юборолмаймиз...\nТабиий толанинг пахтадан яхшироқ ва арзонроқ варианти ихтиро қилинмагунча уни экиш, парваришлаш, селекция ва етиштириш нуқтаи назаридан такомиллаштириш зарур бўлади. Уни босқичма-босқич бошқа экинлар ҳисобига камайтирилаётганининг сабаби шунда бўлса керак.\nШу жойида талаба жияним билан бўлган суҳбатга қайтсак...\n– Синглим, гуруҳингда, умуман, курсларингда нечта талаба бор?\n– Таълим рус тилида ўқитиладиган 2 та гуруҳ, ўртача 20 тадан 40 нафар...\n– Хўш, ўша қирқ нафар тенгдошларинг ичидан қайси бирларига ҳақиқий дўст, чинакам инсон сифатида ишониш мумкин? Нима деб ўйлайсан...\n– Билмасам... Энг яқин дугоналарим икки киши. Қолганлари билан ҳам курсдош дўстлармиз! Билмадим, нимага шаъма қилаяпсиз... Кейин, барчаси билан ҳам бирдай дўстлашиш мумкинмас ахир...\n– Тўғри! Синалган — дўст дейишади. Уйидан кундалик харажатлар учун пул олиб чиққан, ота-онасига ўзлари киймаган кийимларни олдирган, хуллас, усти бут, қорни тўқ, тоза-озода, илмга чанқоқ ёшлар-да бари, шундайми?\n– Шундай. Лекин буларни пахтага нима алоқаси бор?\n– Ҳамма гап шунда! Пахта (терим ҳашари) — ҳақиқий дўстларни, чинакам инсонларни ажратиб берадиган мактаб!\nЖияним билан қисқа суҳбатимизда айрим изоҳларни келтиришни ўзимга эп кўрмадим... Биринчидан, у қизбола, ҳали ёш, эндигина 2-курс, тоғалик мавқеим, аниқроғи ёшимиздага тафовут унга айрим “нозик” масалаларни гапиришга йўл қўймади.\nБироқ сиз азизлар билан буларни бўлишмасам бўлмайди...\nФикримча, талабалар учун пахта терим мавсумидаги ҳашар — улар учун алоҳида мактаб вазифасини ўтайди!\nПсихологияда инсоннинг маънавий қиёфаси ва жисмоний имкониятлари “хўжалик шароитида” намоён бўлади, деган шартли тушунча бор.\nОлийгоҳда жисмоний бақувватлигини, “гапдон билимдон”лигини кўз-кўз қиладиган йигитлар пахта ҳашарида “қизлардан нозик” бўлиб чиққанини кўп кўрганмиз.\nУйида (тилида) пазанда, озода, чевар, эсли-хушли бўлган қизларнинг асл қиёфаси пахта деб аталмиш “талабалар амалиётида” ўз сўзини айтганига гувоҳ бўлганмиз.\nБир сўз билан айтганда, пахта мавзумидаги ҳашар — бу ёшларнинг насли, оиласи, қизиқишлари, қобилияти, хуллас, қандай инсон эканлигини кўрсатиб берадиган мактаб!\nТўғри, қишлоқ шароити, ҳашарчиларга яратилган шароитлар — бешюлдузли меҳмонхона эмас! Эрта тонгда турасан, совуқ сувда ювинасан, шахсий гигиена талаблари ҳар доим ҳам одатдагидек қондирилмайди, енгил-елпи нонушта, кечаси совуқдан қалтирайсан, кундузи қуёш тиғидан қораясан, бармоқларинг, оёқ-қўлинг тарам-тарам ёрилади, эгилиб пахта терасан, кўтариб дала бошига чиқасан, дала ичида ёки тут дарахти остида тушлик қиласан, илиқ сувидан қорнинг буралиб оғрийди, чарчаб ётоққа қайтасан, бунинг устига ўқитувчилардан “нормани” бажармаганинг учун танбеҳ эшитасан, уйингдагиларни, яхши шароитни соғинасан...\nУзр, ошириб юборган бўлсам. Ҳар қалай мен ўқиган йилларда шу каби шароитларда пахта терганмиз. Бу биз учун ҳақиқий, ҳаётий амалиёт бўлган. Бироқ...\nБироқ пахта ҳашарининг ўзига яраша завқи бор эди. Айнан ўша ерда она-онасининг, оиласи яратган шароитнинг қадрига етганлар қанча, ҳақиқий дўстларини “таниган”лар қанча, муҳаббатини, умр йўлдошини топганлар қанча...\nУзр, бадиийлаштириб юбордим...\nКелинг, энди масаланинг жиддий томонига эътибор қаратамиз. Мени қийнаган ва шу мавзуда мақола ёзишга ундаган ягона савол бор!\nПахта теримида ҳашарчиларга яратилган шароитлардан нолиб, “инсон ҳуқуқлари” поймол бўлаётгани важида жамоавий хатларга имзо чеккан ва чекаётган йигитлар (майли, қизларга юқоридаги гаплар етарли) — эртага армияга сафига чақирилса, қандай қилиб харбий хизматга ярайди? Улардан қандай ватан посбонлари чиқади?!\nХудога шукр, тинчлик замонида яшаяпмиз.\nБу бизнинг энг катта ютуғимиз! Бироқ дунё нотинч, урушнинг, жанжал-тўполоннинг тури кўпайган ҳозир...\nТинчлик — туҳфа этилмайди, сақланади! Шунинг учун ҳам миллий армия, қуролли кучлар бор! Чегара, тартиб-қоида мавжуд!\nХудо кўрсатмасин, юртга ёв ораласа нима қиламиз?! Уни ҳимоя қиламизми? Ё яна “инсон ҳуқуқлари”ни важ қилиб “пулимиз етган жойга” қочамизми?\nВатан ҳимояси — иссиқ-совуқни, қор-ёмғирни, шарт-шароитни суриштириб ўтирадиган нарса эмас! Унда жон олиб, жон берилади! Ватан, миллат, оила шаъни ҳимоя қилинади!\nНима эмиш, пахтада шароит йўқ эмиш... Ким эккан бўлса, ўзи терсин эмиш...\nУят эмасми? Пахта териш ҳам иш бўптими?!\nНаҳотки авлодлар янгиланиб, қадриятлар ўзгариб, Иккинчи жаҳон уруши ва унинг узоқ давом этган талофатлари халқимиз ёдидан кўтарилган бўлса?\nЖумлаларим кимларгадир ёқмаслиги тайин. Кимлар энса қотириб қўйиш билан кифояланар балки. Хуллас, фикрлар хилма-хиллигига чегара йўқ...\nАммо, реал ҳаётда ҳамма нарсанинг чек-чегараси бор. Ҳамма нарсани ҳукумат қилиб бериш керак деган тушунча қачон онгимиздан ўчади? Давлат сиёсатини қўллаб-қувватлаш, унинг иқтисодини юксалтиришдаги миллий бирлигимиз қаерда қолди?\nНаҳоки, далаларимизда очилиб-сочилиб турган оппоқ пахтани нес-нобут қилмасдан териб олишга кучимиз етмаса... Ахир у минглаб одамларнинг меҳнат маҳсули, табиатнинг инъоми, қилинган ҳаражатларнинг кутилаётган натижаси...\nАзизлар, фикр-мулоҳазаларингизни кутиб қоламиз!\nЎФФ яна бир мураббийни лавозимидан озод этди\nСуперлига: чемпионлик учун кураш авжида\n12:52, 24.09.2018 1 082\nЎзбек пахтаси АҚШ “қора рўйхати”дан чиқарилди\n15:42, 21.09.2018 3 401\nЎзбекистон кубоги чорак финал баҳслари: “Шеърлар” юлдузли “Локомотив”ни “ғажиб ташлади”\n12:12, 19.09.2018 1 348\n“Навбаҳор” 25 миллион сўм жаримага тортилди\n15:59, 18.09.2018 2 136\nСирдарёда пахта ортидан йирик миқдордаги давлат маблағи “ухлатилди”\n09:58, 18.09.2018 9 839\nБарибир талаба, укитувчи, шифокорнинг урни далада эмас. Олий маълумотни пахтакор булиш учун олишмаган. Фермер уз аъзоларига 1кг пахта учун 500 сум эмас, балки биржалардаги нарх 10000 га якин суммани таклиф этса ва хукумат хам бунга йул берса улкан муаммо бир неча кунларда ечилади деб уйлайман.\nМени фикрим шундай, давлатимиз бева бечора деб бошка деб канчадан канча маблагларни сарфлаяпти, бепул уй жойлар беряпти,Кани халк кабулхонасида ёрдам сураб навбатда турганлар кани узларингни бииир курсатиб куйингларчи.Президентимиз сизлар учун каанча харакат киляптилпр Сизлар качон ташаббус курсатасизлар, бир ой бир ярим ой давом этадиган йигим теримга шуунча гапми уятэээ..\nЖудаям долзарб мавзу, пахта Узбекистоннимиз бойлиги ку уни биз ва фарзандларимиз термаса четдан биров келиб териши керакми?Юртбошимиз пахтага туланадиган нархларни кутариб, хамма шароитларни яхшилаб берилиши давлатимиз томонидан назоратга олинган бир пайтда дод вай кутариш ношукурликдан бошка нарса эмас!\nКачонгача талабалар пахта теримида 2ойлаб юришади. Качон бизда усиш юз беради. Ахир хамма уз ишини вактида бажарса хаммаси жойида буладику. Бир пайтлар одамлар пахта мавсумини кутиб яшардилар. Эсимда, ешлигимда махалламиз бир булиб пахта теримига уз хохишлари билан чикардилар. Чунки терилган пахта пулига хиенат килмасдилар. Ахолини теримга чикмаслигини сабаби хам пахта пулига булган китмирлик сабаб булди. Моддий манфаат халк манфаатидан устун булиб кетганди. Мана энди шуларнинг"уволи" тутмокда. Талабаларимиз эса виждонан илм олсинлар. Келажакда уз касбини устаси булсинлар. "ПАХТАКОРЛАР" эмас.\nУлуғ БЕК sizga katta rahmat juda to'gri gapni yozgansiz hamma fikrizga qushilaman. Shu vatan shu yurt bizniki vatanga hizmat qilishimish burchimiz. Biz ham studentlik paytimiz pahta terganmiz aytganizdik uzimizni guruhdan tashqari boshqa guruhlar bilan ham pahtada do'st ogayni bulganmiz hozir mana vaqtlar utib ham oqibatimiz yo'qolmagan.Oddiy qilib aytganda sizning fikrizga qushilmaganlar pahta yogidan ovqat, yoki darrov joni ogrib qolsa tekin tez tibbiy yordamdan foydalanmaydi yoki pahtadan kiyim kiymaydi. Yoshlarimizni pahta termasdan ihtirolar qilishsin digan gap ham bo'libdi 20 kunlik pahtaga chidolmagan bola ertayu kech kallasini ishlatib ihtiro qila oladimi ihtirolar qilish uchun 11 oy bemolol etadi. Izohlardan ham bilish mumkunki yoshlarimizni yo'ldan urib vatanparvarlik ruhida tarbiyalashimizga qarshilik qilab yo'ldan urayotganlar ham bor shunday ekan bular bizni dushmanimiz shundaylardan uzimizni himoya qilishim vatanni asrashimiz uchun ham pahta kerak! Sodda qilib aytganda pahtadan kelayotgan daromad harbiylarimizga, uqitivchilarga, ichki ishlarga va hakazo maosh diganiku.


17:36 / 08.01.2016 | bahtiyor shamsiev | 1732\nАссаламу алайкум! Устозлар бошимга бир оғир муоммо тушди. Маслаҳатингизга муҳтожман. Мен 2009-йил Россиянинг бир шаҳрида митиска бир қиз билан турмуш қургандим. У Исломни қабул қилган. 2010-йил ўғил фарзандли бўлдим. 2012-йилда ҳам Аллоҳ яна бир ўғил фарзанд берди Алҳамдулиллоҳ! Аёлимга динни, намоз ўқиш ва рўза тутишни ўргатдим, лекин дугоналарининг гапига кириб, кўп нарсаларга ва менга ҳам итоат қилмади. Сўнг 1 йил олдин жанжаллашиб “талоқсан” деб қўйдим. У қилган ишига пушаймон бўлиб, “яхши бўламан” деб ваъда берди. Шунда домла никоҳимизни янгилаб қўйди. Орадан 1 ой ўтмай яна ўша аҳвол такрорланаверди. Мана 2 ой бўлди яна жанжаллашиб талоғини бердим ва бошқа жойга кўчдим. Энди фарзандларим унинг қўлида тарбия топмоқда. Кеча кўрсам ўғлимнинг тарбияси анча бузилибди, оятларни биларди эсидан чиқарибди ва одоби руслар одобидай бўлиб қолибди. Ундан фарзандларимни олишга қонунан ҳуқуқим йук. Саволим шундаки, аёлим берган ёмон тарбияси учун қиёматда фарзандим килган гунохларига Аллоҳ мендан сўрайдими ёки онасидан? Мен қандай йўл тутай?\nВа алайкум ассалом! Аллоҳ таоло “Бақара” сураси 233-оятида марҳамат қилади :\nОналар фарзандларини тўлиқ икки йил эмизурлар. (Бу) эмизишни батамом қилмоқчи бўлган киши учундир. Уларни маъруф ила едириб, кийинтириш туғдирганнинг зиммасидадир. Ҳеч бир жонга имкониятидан ташқари нарса юклатилмас. Она ҳам ўз боласи туфайли, ота ҳам ўз боласи туфайли зарар тортмасин. Меросхўрга ҳам худди шундай. Агар ўзаро рози бўлиб, маслаҳатлашиб, сутдан ажратишни ирода қилсалар, икковларига гуноҳ йўқ. Агар фарзандларингизга эмизувчи талаб қилмоқчи бўлсангиз, берадиганингизни маъруф ила аввалдан топширсангиз, сизларга гуноҳ йўқ. Ва Аллоҳга тақво қилинг ҳамда билингки, Аллоҳ қилаётган амалларингизни албатта кўриб турувчидир.\nФарзанд Аллоҳ берган улуғ неъматдир. Ота-она бу неъматга шукр қилишлари лозим. Шукрнинг асосийси фарзандни неъмат берувчи Зот – Аллоҳнинг розилигини қозонадиган қилиб тарбиялашдир. Тарбия эса эмизишдан бошланади. Бу ишда ота-онанинг келишмовчиликлари, ораларининг бузилиши узр бўла олмайди. Катталарнинг жанжали туфайли мурғак гўдак зарар тортмаслиги, унга Аллоҳ берган ҳақ-ҳуқуқлар поймол қилинмаслиги керак. Гўдакнинг ҳақларидан бири ва онанинг энг мўътабар вазифаси фарзандни икки йил эмизишдир. Янги туғилган гўдакнинг жисми ва руҳининг ўсишига онасининг сутидан афзал озуқа йўқ. Боланинг суяги онанинг сути билан шаклланади, шунингдек, унинг бошқа тарафлари, руҳий ривожланишига ҳам она сути зарур озуқа ҳисобланади. Ушбу озуқанинг муддати тўлиқ икки йил бўлиши керак. Бу қуръоний ҳақиқатни адашган инсоният бир минг тўрт юз йилдан кейин тушуниб етди. Ҳозирги пайтда бир неча йиллик илмий текширишлардан сўнг олимлар «Гўдак бола учун энг яхши озуқа онанинг сути ва уни тўлиқ икки йил эмизиш керак» деган гапни айтишмоқда. Буни мусулмонларга Аллоҳнинг Ўзи Қуръони Каримда айтиб қўйган.\n«Оналар фарзандларини тўлиқ икки йил эмизурлар. (Бу) эмизишни батамом қилмоқчи бўлган киши учундир».\nОналар фарзандларини икки йил эмизар эканлар, албатта, оталарга ҳам ўзига яраша вазифа юкланган. Уларнинг «Онаси билан ажрашиб кетганман», деб ўзларини четга олиб туришга ҳақлари йўқ, балки:\n«Уларни маъруф ила едириб, кийинтириш туғдирганнинг зиммасидадир».\nБу ишни яхшилаб адо қилиш керак, номига эмас. Аммо ҳаддан ҳам ошилмайди:\n«Ҳеч бир жонга имкониятидан ташқари нарса юклатилмас».\nЯъни бу нафақа ишида ҳам отанинг иқтисодий ҳолига қаралади. Унинг имконидан ташқари, ортиқча сарф-харажат таклиф қилинмайди. Демак, она болани эмизсин, ота уни боқиб, кийинтирсин, ҳаммаси имконга яраша бўлсин:\n«Она ҳам ўз боласи туфайли, ота ҳам ўз боласи туфайли зарар тортмасин».\nОнанинг боласи сабабидан зарар тортиши – эр томонидан унга емоқ-ичмоқ ва кийинмоққа нафақа берилмаслиги ёки оз берилиши. Шунингдек, эмизишга қўймасдан, болани ундан тортиб олиш каби ишлар. Боласи сабабидан отанинг зарар кўришига онанинг қўполлиги, ҳаддан ташқари кўп нафақа сўраши, бола сабабли турли ёмонликлар қилиши киради.\n«Меросхўрга ҳам худди шундай».\nОяти кариманинг ушбу жумласидаги «меросхўр» кимнинг меросхўри экани ҳақида тафсир уламолари икки хил фикр айтганлар. Баъзилари отанинг меросхўри, деса, қолганлари боланинг меросхўри, деганлар. Мабодо ота вафот этиб, фарзандига нисбатан ўз бурчини адо эта олмаса, унда бу бурчни унинг меросхўрларидан бири адо этадилар. Бу меросхўрлар отадан қолган меросни олишга ҳақли бўлганларидек, ундан қолган фарзанднинг нафақасига ҳам бурчлидирлар. Меросхўрга ҳам худди отага бўлган муносабатда бўлинади. Имкондан ортиқ нарса таклиф қилинмайди, бола сабабидан зарар етказилмайди ва ҳоказо. Боланинг меросхўри, деганда, мабодо бола вафот этса, унинг меросини оладиган шахс тушунилади.\n«Агар ўзаро рози бўлиб, маслаҳатлашиб, сутдан ажратишни ирода қилсалар, икковларига гуноҳ йўқ».\nЯъни агар ота билан она ўзаро маслаҳат қилиб, рози бўлиб, болани икки йилдан оз ёки кўп муддатда сутдан ажратмоқчи бўлсалар, гуноҳи йўқ, бу ўзларининг ишлари. Фақат боланинг фойдасини кўзласалар бўлди.\nШу билан бирга, турли ҳолатлар ҳам бўлиб туради. Мисол учун, она эмизишга қодир бўлмай қолиши ёки эмизишдан бош тортиши мумкин. Ундай ҳолатда:\n«Агар фарзандларингизга эмизувчи талаб қилмоқчи бўлсангиз, берадиганингизни маъруф ила аввалдан топширсангиз, сизларга гуноҳ йўқ».\nБу иш отанинг вазифаси ҳисобланади. У ўз боласига эмизувчи аёл топади ва унга хизмат ҳақини олдиндан бериб қўйса, гуноҳ бўлмайди. Хизмат ҳақини аввалдан олган аёл болани яхшироқ парваришлаши мумкин.\nОятнинг охирида яна бир бор тақвога, Аллоҳдан қўрқишга даъват қилинади. Бу эса мазкур масаланинг ғоят муҳим эканига далилдир:\n«Ва Аллоҳга тақво қилинг ҳамда, билингки, Аллоҳ қилаётган амалларингизни албатта кўриб турувчидир».\nЯна тақвога чақириқ. Исломий ҳаётнинг ўзининг барча соҳаларида тақвога боғлиқлиги ушбу ояти карималар мажмуасида яққол зоҳир бўлиб турибди. Ҳатто болани эмизиш, тарбия қилиш бобида ҳам тақво билан иш тутиш таъкидланмоқда.("Тафсири Ҳилол" китобидан).\nЮқоридаги оятда : «Уларни маъруф ила едириб, кийинтириш туғдирганнинг зиммасидадир».\nБу ишни яхшилаб адо қилиш керак, номига эмас. Аммо ҳаддан ҳам ошилмайди. Шунингдек тарбиялаш вазифаси ҳам отанинг зиммасигадир. Аллоҳга тақво қилсангиз,Унинг Ўзи сиз ўйламаган тарафдан йўлни кўрсатиб қўяди. Валлоҳу аълам.\nҲалолми ёки шубҳали?\nКэракли Касб ва Илмнинг сифатлари\nҚарзим бор қурбонлик вожибми?\nуйим отам турадилар мени бошқа уйим ёқ сотишга ҳақим борм\nВитрдан кейин нафл\nАллоҳдан бошқа ҳеч ким билмайдиган беш нарса (ғайб калитлари) қайсилар?\nҲадисдаги икки хил сўз\nҚуръонни ёд олишим қийин\nФидя, эҳсон ва закотни бошқа ойларда ҳам бериш\nБунда ким меросхўр бўлади?\nҲорун Яхё (яъни Аднан Октар) ким?\n5 вақт қазодан кейин азонсиз қазо номоз\nЭр ва хотин келишмовчилиги.